Dom naroda Parlamenta FBiH odobrio rebalans budžeta – Visokoin.com\nDom naroda Parlamenta FBiH odobrio rebalans budžeta\nDelegati Doma naroda Parlamenta Federacije BiH (FBiH) odobrili su na današnjoj vanrednoj sjednici rebalans ovogodišnjeg budžeta, koji je Federalna vlada utvrdila u iznosu od 1.999.084.438 KM, što je za 75,3 miliona KM ili 3,9 posto više u odnosu na aktuelni.\nDa bi stupio na snagu, Prijedlog izmjena i dopuna budžeta FBiH treba da odobri i Predstavnički dom, čije je zasjedanje najavljeno za četvrtak, 6. septembra.\nUz tekst rebalansa većinom glasova podržan je amandman Kluba delegata Hrvatskog naroda kojim je predviđeno da 12 miliona KM namijenjenih za niže nivoe vlasti bude raspoređeno tako što će po pet miliona pripasti Bosanskopodrinjskom i Posavskom kantonu, a dva miliona Livanjskom.\nOdobrenim rebalansom budžeta nezadovoljan je Savez poljoprivrednih udruženja FBiH, koji su danas bili pred zgradom Parlamenta i dogovorili da sačekaju odluku Predstavničkog doma. U slučaju nepovoljnog ishoda poljoprivrednici su najavili blokadu rada Vlade i Parlamenta FBiH.\nPoljoprivrednici su nezadovoljni što je predloženim rebalansom stavka za podsticaje u ovom sektoru umanjena sa 78 miliona na 68 miliona KM.


KOLIKO ĆE OVE SEZONE KOŠTATI SKIJANJE NA BJELAŠNICI I IGMANU | Hayat.ba\nKOLIKO ĆE OVE SEZONE KOŠTATI SKIJANJE NA BJELAŠNICI I IGMANU\nKantonano Javno Preduzeće ''ZOI'84'' OCS Sarajevo vršit će od 21. oktobra do 30. novembra akcijsku prodaju Ski karata, koje će se moći kupiti u olimijskoj dvorani Zetra.\nTako će FULL ACCESS karta sa fotografijom (karta sa fotografijom podrazumijeva sezonsku kartu od ponedjeljka do nedjelje, koja od ove godine pruža korisnicima pravo korištenja noćnog skijanja, te korištenja liftova u zimskoj sezoni 2019/2020 do 1.4.2020. godine, kao i korištenje žičare za panoramsko razgledanje i brdski biciklizam u ljetnom periodu, i to do 30.9.2020. godine) za djecu košta 300 KM, a za odrasle 550 KM.\nAko želite sezonsku kartu sa fotografijom (koja podrazumijeva sezonsku kartu od ponedjeljka do nedjelje, sa korištenjem liftova u zimskoj sezoni 2019/2020 do 1.4.2020. godine) morat će te izdvojiti 200 KM (djeca), odnosno 450 KM (odrasli). Pojedinačna karta na Malom polju na Igmanu košta 6 KM za djecu, a za odrasle 8 KM, dok je cijena dnevne 18 KM odnosno 28 KM. Pojedinačna karta na Bjelašnici za djecu iznosi 8 KM, a za odrasle 10 KM, a za dnevnu kartu na ovoj olimpijskoj ljepotici morat će te izdvojiti 25 KM, odnosno 35 KM.


NSA nije utvrdio da li su hakeri imali ikakvog efekta na ishod glasanja (AP)\nVisoko povjerljiv dokument američke Nacionalne sigurnosne agencije pokazuje da su hakeri ruske vojno-obavještajne službe više puta pokušali prodrijeti u glasačke sisteme Sjedinjene Američke Države uoči prošlogodišnjih predsjedničkih izbora, navodi američka internetska publikacija The Intercept.\nKako tvrdi publikacija, u izvještaju NSA-e opisana je hakerska operacija koja je usko povezana s moskovskim obavještajnim direktoratom GRU, a bila je fokusirana na privatne američke kompanije koje pružaju usluge registriranja glasača i opremanja lokalnih vlada širom zemlje, prenosi AFP.\nOva operacija, koja je potencijalno ugrozila cjelokupno glasanje u SAD-u, trajala je mjesecima, sve do nekoliko dana pred američke predsjedničke izbore održane 8. novembra, otkriveno je u dokumentu.\nNSA nije utvrdio da li su hakeri imali ikakvog efekta na ishod glasanja, napominje The Intercept, ali su američki obavještajni zvaničnici više puta rekli da rezultati glasanja nisu bili ugroženi, prenosi Tanjug.\nThe Intercept, publikacija koja je fokusirana na nacionalna sigurnosna pitanja, navodi da je dokument NSA datiran na 5. maj.\nUbrzo nakon što je izvještaj objavljen, američko Ministarstvo pravde je saopćilo da uhapšena Reality Leigh Winner, zaposlena u nacionalnoj sigurnosni službi, zbog odavanja visoko povjerljivih informacija “jednoj online publikaciji”.\nGlasnogovornica The Intercepta Vivian Siu rekla je da je dokument NSA-e do njih došao “od anonimnog izvora”.\nIzvještaj je objavljen samo nekoliko dana nakon što je ruski predsjednik Vladimir Putin negirao navode da se ruska država umiješala u američke izbore, ali je ipak priznao da su možda umiješali prste ruski hakeri koji nisu povezani s vladom, zaključuje francuska agencija.\nMcCain: Putin je veća prijetnja od ISIL-a\n‘Sjedinjene Američke Države’, rekao je američki senator, ‘trebaju odgovoriti Rusiji sankcijama’.\nSenat traži dokumentaciju Trumpove kampanje\nOdbor Senata za obavještajna pitanja istražuje rusko miješanje u američke izbore 2016. godine kada je pobijedio Donald Trump.


Uticaj emigracije na američku ekonomiju\nArizona je zbog svoje umerene klime, u jesen idealna za gajenje zelene salate, broklija i drugih listastih vrsta povrća koje stiže na američke trpeze. Vredno radeći pod arizonskim suncem, baštovani sistematično obilaze jednu po jednu leju i beru zimsku setvu povrća. Prema podacima Sekretarijata za rad, najmanje polovina od gotovo dva miliona poljoprivrednih radnika u Sjedinjenim Državama su ilegalni useljenici. Jeftin rad koji oni obezbeđuju ima presudni značaj za američku poljoprivrednu industriju koja godišnje donosi 30 milijardi dolara. Sve u svemu, procenjuje se da u Sjedinjenim Državama ilegalno boravi desetak miliona useljenika. Den Grisvold, direktor Centra za trgovinske nauke u Institutu “Kejto”, vašingtonskoj istraživačkoj instituciji koja se zalaže za politiku slobodnog tržišta, kaže da ti radnici rade poslove koje bi prihvatio mali broj ovde rođenih Amerikanaca.\n“Imigranti imaju tendenciju da odlaze u sektore tržišta rada u kojima je najveća potražnja i manja ponuda. Nisko kvalifikovani imigranti koji dođu u Sjedinjene Države, obično prihvataju poslove za koje nije zainteresovana većina Amerikanaca: branje povrća pod suncem koje prži, ribanje podova i klozeta u jeftinim prodavnicama usred noći, hortikultura, građevinarstvo, takve vrste poslova”, objašnjava Grisvold.\nStručnjaci za rad ukazuju da dotok imigranata obezbeđuje američkoj privredi fleksibilniju radnu snagu koja održava rast industrije i niže maloprodajne cene. Značaj tog rada koji obavljaju doseljenici je početkom godine naglasio i predsednik Buš u Govoru o stanju unije, kada je izneo glavne crte programa o gostujućim radnicima, na osnovu kojeg bi se radnicima koji su već u zemlji, dale privremene radne dozvole. Međutim, to ima i svoju cenu, kaže profesor ustavnog uređenja na Merilendskom univerzitetu, Džim Gimpel.\n“U suštini, iz određenih sektora su istisnuti ovde rođeni radnici - koji više nisu spremni da rade za tako niske nadnice.”\nDvostranačka Komisija za imigracionu reformu, koju je imenovao Kongres, ustanovila je da su gubitnici nisko kvalifikovani ovde rođeni radnici, bez završene srednje škole, bez obzira što američka ekonomija u celini ima korist od imigranata. Oni su prisiljeni da se nadmeću za posao sa imigrantima, čija se nadnica usled toga smanjuje. Doseljavanje u širem obimu, naročito ilegalno doseljavanje, takođe kratkoročno povećava troškove državne i lokalne vlasti koja obezbeđuje obrazovanje, zdravstvenu negu i druge socijalne usluge. Istraživač Džon Vahala, iz Centra za imigracione nauke, vašingtonske institucije koja se zalaže za oštriju imigracionu politiku, kaže da su ti kratkoročni troškovi uistinu viši upravo zbog toga što su radnici sa najmanje dokumenata vezani za najmanje plaćene poslove.\n“Prosečni Meksikanac nema više obrazovanje. U stvari, nema ga najmanje 75 odsto njih, što im veoma otežava situaciju. Oni su vezani za niskoplaćene poslove, tako da ne moraju da plate veliki porez i prema tome, kao i svako drugi ko koristi državne usluge, njihov doprinos nije dovoljan da kompenzuje ono što koriste”, kaže Vahala.\nUticaj imigracije na vladine penzione i zdravstvene programe, kao što su socijalno i zdravstveno osiguranje, predstavlja još jednu spornu tačku. Pristalice doseljavanja tvrde da imigranti stižu u Sjedinjene Države na vrhuncu svojeg radnog veka i da će tokom decenija dovoljno doprineti sistemu. Takođe, iz različitih razloga, mnogi od njih nikada ne naplate svoje penzionerske čekove socijalnog osiguranja, tako da sistem ostvaruje višak. Ipak, profesor Džim Gimpel upozorava da to nije tako jednostavno i da doseljeničke dažbine moraju da se uporede sa troškovima državnih beneficija.\n“Morate da razmišljate o tome kao o konačnoj isplati ili ravnoteži. Tačno je da oni možda plaćaju socijalno osiguranje, ali da li koriste javne zdravstvene usluge? Da li opterećuju lokalne transportne mreže, jer prelaze velike razdaljuine od kuće do posla?”, pita Gimpel.\nNacionalni istraživački savet je 1997, objavio uopšteno uzev bazičnu studiju o uticaju doseljenika na ukupnu ekonomiju. Obe strane imigracione debate je često citiraju. Savet je ustanovio da imigracija ima neto pozitivan uticaj na ekonomiju Sjedinjenih Država od oko 10 milijardi dolara godišnje. Ipak, u izveštaju se odmah dodaje da je korist od toga relativno mala u odnosu na 10 biliona dolara koliko ostvari američka privreda. Na posletku, raspravu o imigraciji će ipak razrešiti nešto više od jednostavnih ekonomskih pokazatelja.


- Ne želimo da rizikujemo ponovno restartovanje epidemije. To znači da je ublažavanje restriktivnih mera, koje se danas odvija na nacionalnom nivou, odloženo u Landeu do 6. jula - rekao je Atal.\nFrancuski ministar zdravlja Olivije Veran rekao je ranije ove nedelje da varijanta delta sada predstavlja oko 20 odsto svih francuskih slučajeva kovid-19. Profesor Žan-Fransoa Delfresi, koji je na čelu vladinog savetodavnog ekspertskog tima za kovid-19, rekao je da će delta soj koronavirusa verovatno prouzrokovati četvrti talas pandemije, koji će, kako je ocenio, biti manje ozbiljan od prethodna tri talasa. Delfresijevo upozorenje ponovio je danas epidemiolog Arno Fontane, koji takođe očekuje četvrti talas infekcija do septembra ili oktobra.\nkorona virus koronavirus koronavirus u svetu korona virus vesti koronavirus najnovije vesti


Prije nego su se zvanično oformili, raspali se k'o Elvis Prisli\n18. Juna 2008. 19. Avgusta 2020. Arhiva Visoko.co.ba\nU proteklom periodu mnogo smo pisali o formiranju Opštinskog odbora “Naše Stranke” koju je utemeljio Danis Tanović. U rekordnom broju su prikupljeni potrebni potpisi za formiranje stranke, oformljen je inicijativni odbor, u stranku su ušli mahom mladi i obrazovani ljudi… Večeras u 19.00 sati u Velikoj sali Općine Visoko trebao je biti formiran i glavni odbor stranke, koji bi odmah nakon toga formirao i listu za naredne lokalne izbore. Međutim do toga nije došlo!?\nNakog gore pobrojanih predradnji koje je inicirao i realizirao Suad Slipčević, odjednom su se pojavili neki drugi ljudi koji su u kontaktu sa “Centralom” u Sarajevu odlučili pomjeriti formiranje glavnog odbora za subotu 21.06. i o toj promjeni termina Slipčevića su obavjestili sasvim slučajno danas u 11.00 sati!?\nObzirom da smo kao medij dobili pozivnicu za večerašnji skup, logičnim sljedom stvari upitali smo gospodina Slipčevića zašto je došlo do promjene termina? Dobili smo odgovor da će zvanično saopštenje za javnost i obrazloženje građanima Visokog biti prezentirano upravo u subotu nakon formiranja glavnog odbora, koji će navodno formirati oni koji nisu bili inicijatori formiranja stranke, odnosno oni koji nisu bili u stanju prikupiti 250 potpisa potrebnih za “oživljavanje” ove stranke u Visokom.\nOdređene pretpostavke navode nas na zaključak da je nekome u Visokom zasmetalo što su članovi inicijativnog odbora u nezvaničnim i privatnim razgovorima složili se u stavu da “Naša Stranka” u Visokom treba javno podržati kandidaturu Asmira Hodžića iz SBiH, obzirom da su mlada stranka i da pored kandidata SDA i SBiH nemaju šansi u borbi za tu poziciju. Navodna strategija i cilj je bio ulazak u vijeće, a vođeni onim što su Bojan Bajić i Danis Tanović izjavljivali za medije nakon osnivanja stranke u Sarajevu o tome kako će ova stranka podržavati najbolja politička rješenja bez obzira iz koje su stranke, njihov stav i mišljenje je bilo kao je Asmir Hodžić najbolje rješenje za Visoko na poziciji načelnika općine.\nDa li su ove naše pretpostavke i tačne vjerovatno ćemo saznati nakon subote, do tada ne možemo se oteti utisku da u Visokom niti jedna ideja ne može proći, a da se ne pojave neki destruktivci koji iz ličnih interesa žele pod svaku cijenu Visoko ostaviti u kamenom dobu, jer se u tom klaustrofobičnom ambijentu najbolje snalaze i bitišu.\nObavještenje iz JKP Visočica Visoko\nMoć marketinga i medija: “Kožu gule sa ovaca, a one mirno šute”


Može li Haradinajeva vlada da "preživi" izlazak Srpske liste? | Analitika - Informativni Portal\nAnalitičari ne isključuju nove izbore\nMože li Haradinajeva vlada da "preživi" izlazak Srpske liste?\nIzlazak Srpske liste iz kosovske Vlade, koja time gubi većinu u skupštini, centralna je tema danas u Prištini, gdje Ramuš Haradinaj tvrdi da je obezbijedio dovoljnu podršku svom kabinetu, ali ima i procjena da se Vlada neće održati. Haradinaj je u utorak najavio da ne namjerava da podnese ostavku, a danas tvrdi da je za opstanak vlade dobio podršku vladajuće koalicije, koju će od sada činiti samo albanske partije, ali i albansksa opozicija.\nObjavljeno: 28. 03. 2018 - 11:20 Promjenite veličinu teksta: A A A\nPoslanici vladajuće Demokratske partije Kosova su podijeljeni po pitanju opstanka ili pada vlade i dok Zenun Pajaziti smatra da prištinske institucije u ovom trenutku treba ojačati, njegov kolega Džavit Haljiti smatra da je najava izlaska Srpske liste iz vlade "ucjena", ali da će to, ako ta odluka bude i ozvaničena, značiti pad vlade.\nS druge strane, opozicione stranke, Demokratski savez Kosova, Samoopredjeljenje i Grupa nezavisnih poslanika još se nisu izjasnili da li će podržati Haradinaja.\nTagovi: Ramuš Haradinaj Vlada Kosova Srpska lista


RTCG - Radio Televizija Crne Gore - Nacionalni javni servis :: Ekonomija :: CG bi profitirala od ekonomskog državljanstva / print=true\nRADULOVIĆ 31. 07. 2018. 10:42 >> 21:41 4\nCG bi profitirala od ekonomskog državljanstva\nCrna Gora mogla bi mnogo da profitira od ekonomskog državljanstva, i cijela priča u vezi s tim projektom Vlade je ispolitizovana, ocijenio je ministar održivog razvoja i turizma, Pavle Radulović.\nRadulović je istakao da bi Crna Gora trebalo da sprovede taj projekat, jer je model potpuno otvoren i transparentan.\n"Sva ta priča je potpuno ispolitizovana. Crna Gora bi trebalo da sprovede taj projekat, jer bi mogla da ima ozbiljne benefite od ekonomskog državljanstva", istakao je Radulović za Radio Crne Gore.\nKomentarišući upozorenja iz Evropske komisije (EK), Radulović je rekao da cijeni konstruktivne kritike.\n"Mi smo napravili model koji je potpuno otvoren i transparentan. Vlada odluči koji su to razvojni projekti. Dakle, Vlada odluči koje su to sfere u koje vi možete da ulažete. Ne možete da dođete da kupite kuću na selu i da tražite da vam neko da ekonomsko državljanstvo", pojasnio je Radulović.\n"Pri tome smo za sumnjivost eventualnih aplikanata potpuno otvorili vrata da, ko od stranih partnera EK ili nekog drugog provjerava bonitet, dakle da angažuje ljude i agente, a mi ćemo ih platiti. Ne vidim da smo prekršili bilo gdje načelo transparentnosti ili načina dobrog ekonomskog ponašanja", ističe Radulović.\nGovoreći o rezultatima ljetnje turističke sezone, Radulović je rekao da je na ime boravišne takse u Crnoj Gori prekjuče bilo naplaćeno 700.000 eura, što je za oko 100.000 više u odnosu na prošlogodišnji period.\nTo, prema ministrovim riječima, znači da je u Crnoj Gori registrovano više prijavljenih turista. Radulović je rekao da je prošlog petka na primorju bilo 175.000 turista.\nGovoreći o očekivanjima da će devizni priliv od turizma ove godine premašiti milijardu eura, Radulović je rekao da je Crna Gora suštinski na pravom putu da se to dogodi.\n"Značilo bi to mnogo, jer je to magična granica, barijera koju bi trebalo da probijemo. Suštinski znači da smo na pravom putu, bez obzira na komentare, na to što smo uspjeli da produžimo sezonu, da nije samo špic od tri mjeseca. Prekjuče smo imali naplaćenih 700.000 eura boravišne takse. To je za oko 100.000 eura više nego lani. To znači da je prijavljenih turista više, a svaki eurro u državnoj kasi važan je za građane", rekao je Radulović.\nOn je istakao da Crna Gora već sada jeste elitna destinacija, zahvaljujući Porto Montenegru, Portonovom, Luštici...\n"Boka prednjači po elitnom turizmu. Trudimo se da obogatimo turističku ponudu, ne samo hotelima. Jedna je priča gdje će turisti da prespavaju, mi moramo da se pozabavimo sveopštom kulturom, higijenom, to nam predstavlja izazov", rekao je Radulović.\nKad je riječ o broju prijavljenih građana za proces legalizacije, on je rekao da nije očekivao bolji odziv.\n"Istanbul je imao N pokušaja za legalizaciju, Lisabon takođe. Hrvatska i Srbija da ne pominjem, to su decenijski pokušaji. Mislim da smo napravili ogromnu stvar", vjeruje Radulović.\nPolitičke frakcije su, kaže Radulović, napravile građanima koji se nijesu prijavili, pokušavajući da im objasne da projekat neće zaživjeti.\n"Vjerujem da su ljudi na kraju shvatili dobronamjernost politike koja je krenula da sprovede ovaj postupak", rekao je Radulović.


PORTAL: Makedoniji ponovo prete kalašnjikovi\nCeo protekli mesec u Makedoniji su trajali parlamentarni izbori, praktično samo zato da bi se odmerile rivalske albanske partije koje po Ohridskom mirovnom sporazumu pretenduju na mesto u vladi zajedno sa pobedničkom koalicijom „Za podobra Makedonija”. Ali izgleda da ishod izbora ništa nije rešio.\nNa glasanju koje je zbog nasilja i neregularnosti na mnoštvu mesta u albanskim sredinama poništavano i ponavljano, a još jedan poslanik se bira sledeće nedelje, koalicija „Za podobra Makedonija” koju predvodi VMRO-DPMNE premijera Nikole Gruevskog, osvojila je apsolutnu većinu (63) od 120 skupštinskih mandata.\nKoalicija za Evropu „Sonce”, pod vođstvom Socijaldemokratskog saveza ima 27 mandata, a slede albanska Demokratska unija za integraciju (DUI), sa 18 poslanika i Demokratska partija Albanaca (DPA) sa 11 mandata.\nPo Ustavu, šef države u roku od 10 dana po konstituisanju parlamenta poverava sastavljanje vlade stranci koja ima većinu. Mandatar u narednih 20 dana formira kabinet, posle toga predsednik Sobranja za 15 dana zakazuje sednicu i po tim rokovima Makedonija treba da dobije vladu do 6. avgusta.\nProblem, međutim, nastaje iz obaveze da u vladi učestvuju i etnički Albanci, kojih ukupno ima oko 25 odsto, ali potpuno dominiraju na zapadu, oko Tetova i Gostivara.\nOhridskim sporazumom iz avgusta 2001, kojim je u Makedoniji smiren oružani ustanak Albanaca, najveća manjina stekla je brojne beneficije: zastave Albanije vijore se uz državni steg, obezbeđena je albanska zastupljenost u institucijama, a posebno su „bezecovana” mesta u vladi. Albanski je službeni jezik u područjima gde čine petinu žitelja, ranije ilegalni univerzitet u Tetovu sad se finansira iz budžeta, a na neke zakone primenjen je „Badinterov princip” da manjina ima pravo veta na odluke većine.\nKao nagradu za „ohridski paket reformi”, Evropska unija je 2005. proglasila Makedoniju za zemlju-kandidata, ali da bi ušla u EU, država mora da dokaže da je u stanju da za sve etničke zajednice gradi funkcionalnu domovinu.\nIpak, praksu da partner Makedoncima u vlasti bude partija pobednik albanskog duela, narušio je sam premijer i 2006. je prigrlio Menduha Tačija iako je njegova DPA i tada imala manje mandata od rivalske DUI Alija Ahmetija.\nGruevski je i pre poslednjih izbora izjavio da će, ako VMRO-DPMNE pobedi, Tači ostati partner nezavisno od opredeljenja albanskih birača.\nNa to je, međutim, Ahmeti uzvratio da više ne dopušta poigravanja s voljom Albanaca i da će, ako se u vladi nađu Tači i DPA, opet „raditi kalašnjikovi”. Teoretski je moguće da u vladu uđu i DPA i DUI, ali su obe stranke to već odbile, tvrdeći za one druge da su – kriminalci.\nTrečina siromašnih stanovnika\nGDP (po kupovnoj moći)\n11 milijardi evra\nstopa rasta privrede\n35 % radne snage\n30 % stanovnika\n2,5 mlrd evra\n1,5 mlrd evra (2007)


Novi brend telefona uskoro u Srbiji\nM. D. 14. aprila 2017. 14:48\nHrvatski proizvođač mobilnih telefona i tableta NOA, čija je proizvodnja u Kini, stigao je početkom godine u Bosnu i Hercegovinu, a uskoro se očekuje i dolazak na srpsko tržište, piše portal eKapija.\nGrupacija NOA sa sedištem u Sarajevu, strateški je partner hrvatske kompanije Hangar 18 i ima regionalnu autorizaciju brenda, piše eKapija i navode da kompanija uveliko radi na otvaranju razvojno-distributivnog centra u Sarajevu, a uskoro će imati i predstavništvo u Banjaluci.\n„Danas je u Hrvatskoj naša kompanija na trećem mestu po broju prodatih mobilnih telefona, a dobro se pozicionirala i u Crnoj Gori. Krenuli smo sa radom u Makedoniji i Albaniji, a ubrzo otvaramo tržište Srbije“, kaže predsednik Uprave kompanije Nermin Hubić i najavljuje da će za nekoliko meseci biti prisutni i u Češkoj i Slovačkoj.\nU Sarajevu predstavljen mobilni telefon NOA H10 – https://t.co/8sm5lOmk2f pic.twitter.com/f2j0683uC4\n— inreformator (@inreformator) February 10, 2017\nHubić dodaje da je njihova poslovna filozofija drugačija, te da im nije namera nadmetanje sa A brendovima, već da postanu prepoznatljivi u B kategoriji.\nOva kompanija je u Bosni i Hercegovini zadužena za istočna tržišta izvan Evropske unije i ima regionalnu autorizaciju brenda.


MBAPE TRAŽIO REALU 100 MILIONA VIŠE: Španci to neće da plate, PSŽ se nada preokretu\n22.04.2022. • 10:10\nFrancuski as je navodno zatražio neverovatnu sumu za potpis.\nNeizvesnost oko budućnosti asa PSŽ Kilijana Mbapea i dalje puni sve medije. Španski "Kadena kope" doneo je informaciju da je Francuz tražio od Real Madrida 100 miliona evra više od dogovorene sume za potpis ugovora što su Španci odbili, pa je i ceo transfer došao u pitanje.\nU mnogim špekulacijama, "Bild" je pre dva meseca sa sigurnošću tvrdio da Mbape stiže u Madrid za platu od 40 miliona evra neto po sezoni i 50 miliona evra u kešu za potpis ugovora. Sada je, navodno, zatražio 150 miliona za potpis.\nAko se ispostavi da je nova informacija "Kadene kope" tačna, a oni slove za jedan od pouzdanijih izvora u španskom sportu, onda je sve izglednije da je Pari sen Žermen našao formulu po kojoj bi napravio preokret i dobio poptis na novi petogodišnji ugovor.\nParižani već osam meseci na razne načine i preko raznih posrednika, od predsednika države Emanuela Makrona, pa do izvesno budućeg trenera Zinedina Zidana, pokušavaju da privole jednog najboljeg napadača današnjice da ostane u Parizu i posle isteka ugovora u junu.


Canon najavljuje uniFLOW 5.4 kojim će poslovnim klijentima ponuditi nove mogućnosti štampe i skeniranja Canon najavljuje uniFLOW 5.4 kojim će poslovnim klijentima ponuditi nove mogućnosti štampe i skeniranja – Personal magazin\n– Canon Europe, vodeći svetski proizvođač rešenja za obradu slike, predstavlja najnoviju verziju svog nagrađivanog softvera za upravljanje integrisanom mrežnom štampom i skeniranjem uniFLOW. Novom verzijom se uvodi nekoliko korisnih…\n– Canon Europe, vodeći svetski proizvođač rešenja za obradu slike, predstavlja najnoviju verziju svog nagrađivanog softvera za upravljanje integrisanom mrežnom štampom i skeniranjem uniFLOW. Novom verzijom se uvodi nekoliko korisnih novih karakteristika koje će pomoći kompanijama da znatno poboljšaju radne procese sa dokumentima, zadrže kontrolu nad troškovima i oslobode nove kreativne potencijale.\nuniFLOW 5.4 se pridružuje Canonovoj već etabliranoj platformi namenjenoj upravljanju heterogenim flotama štampača i njime se kompanijama nudi intuitivan radni tok sa štampom i skeniranjem. Ovaj softver omogućava štampu i skeniranje sa bilo kog povezanog računara ili mobilnog uređaja putem bilo kojeg štampača ili skenera na mreži koji podržavaju uniFLOW uz istovremeno zadržavanje visokog standarda sigurnosti i nenadmašne kontrole nad troškovima štampe.\nRevolucija radnog toka sa dokumentima\nuniFLOW 5.4 uvodi unapređeni interfejs za skeniranje koji sada funkcioniše sa Canonovim skenerima dokumenata ScanFront kao i Canonovim višenamenskim uređajima imageRUNNER ADVANCE. Korisnici mogu da skeniraju direktno na platforme za spremanje dokumenata kao što su Microsoftov SharePoint i OneDrive ili da šalju datoteke u radne tokove poslovnih procesa kao što je Therefore – sve zbog brže i sigurnije obrade dokumenata.\nDodato je nekoliko novih karakteristika koje olakšavaju rad u mobilnim i fleksibilnim okruženjima. Moguće je postaviti korisničke profile tako da korisnik jednostavno pristupa mogućnostima prilagođenim svojim potrebama, koje se sinhronizuju na svim uređajima u mreži. Znatno je poboljšana i mogućnost ispisa sa mobilnih uređaja zahvaljujući sposobnosti promene mogućnosti dovršavanja direktno na uređaju. To je još jedna prednost softvera uniFLOW kao platforme za fleksibilna radna mesta.\nStalni uvid u detaljni pregled troškova i održavanje korišćenih servisa što efikasnijima i produktivnijima neki su od ključnih izazova za svaku kompaniju. uniFLOW omogućava centralno upravljanje štampačima uz izveštavanje o upotrebi i troškovima. uniFLOW 5.4 zadržava podršku za uređaje koji nisu Canonovi u mešovitim, starijim flotama štampača. To čini uniFLOW još snažnijim alatom za vođenje računa, održavanje i upravljanje čak i u većem broju kancelarija.\nPojednostavljeno stvaranje profila i postupak upravljanja olakšavaju postavljanje tačnih troškova štampe na svakom uređaju i stvaranje cenovne strukture za okruženja kao što su fakulteti ili kancelarije kojima se pružaju usluge ili za slučajeve kad pojedinačni timovi imaju tačno određene predračune za štampu.\nPoboljšano je i upravljanje korisnicima, uključujući samouslužni radni tok za registrovanje privremene ID kartice ili zamene stare kartice na uređaju. Integracija softvera uniFLOW sa Canonovom aplikacijom iW Secure Audit Manager Express nudi izvanredne sigurnosne mere za prepoznavanje i zaštitu poverljivih informacija, sprečavanje umnožavanja zaštićenih dokumenata ili upozoravanje osobe zadužene za sigurnost ako se prepoznaju određene ključne reči.\nNovi kreativni potencijal\nuniFLOW 5.4 uvodi kompatibilnost sa Canonovim štampačima širokog formata Océ PlotWave i ColorWave, otvarajući brojne nove potencijale za kreativnu štampu u poslovnim okruženjima. Korisnici koji moraju da štampaju velike slike ili tehničku dokumentaciju sada to mogu da rade uz pomoć centralizovanog uniFLOW sistema u kome se lako snalaze.\nuniFLOW se integriše i sa Canonovom platformom Océ PRISMAdirect za upravljanje odeljenjima za štampu koja se koristi za nadzor Canonovih profesionalnih produkcijskih štampača iz serije imagePRESS. To znači da korisnička baza podataka i struktura proračuna u softveru uniFLOW može da se integriše sa okruženjem odeljenja za štampu i tako oslobodi kreativni potencijal usluga koje takva infrastruktura nudi korisnicima. Tako se smanjuje potreba za outsourcingom složenih sadržaja za štampu i istovremeno kompanijama olakšava jedinstven pregled proračuna za sve njihove usluge štampe.\nuniFLOW 5.4 dostupan je od februara 2016. Dodatne informacije potražite na adresi www.canon-europe.com ili se obratite lokalnoj kancelariji kompanije Canon ili prodajnom predstavniku.\nCanon najavljuje uniFLOW 5.4 kojim će poslovnim klijentima ponuditi nove mogućnosti štampe i skeniranja was last modified: March 3rd, 2016 by Redakcija


Samoopredeljenje i DPK ne menjaju stav o Zakonu o ekonomskom oporavku - Kosovo Online\nSamoopredeljenje i DPK ne menjaju stav o Zakonu o ekonomskom oporavku\n22. Novembar 2020. • 22:01\nPolitičko inaćenje drži od avgusta u blokadi Nacrt zakona o ekonomskom oporavku u Skupštini, jer dve opozicione stranke ne glasaju za taj zakon, piše Koha.\nPrema Samoopredeljenju i Demokratskoj partiji Kosova, ovaj nacrt zakona ne ispunjava zahteve preduzeća i nema nikakve veze sa ekonomskim oporavkom.\nZa Samoopredeljenju je nacrt zakona nelogičan i opasan. Ta stranka je u međuvremenu dala sopstveni predlog, koji se odnosi na pomoć posredstvom kreditiranja.\nBivši ministar finansija Besnik Bisjlimi kaže da bi ta vrsta pomoći bila korisnija za građane, dodajući da od Penzionog fonda ne mogu svi da imaju koristi.\n"Za one porodice koje mogu dobiti kredit u visini udvostručenih prosečnih zarada Vlada bi preuzela pokrivanje kamate za petogodišnji periodu. To je vrlo dobra opcija, jer bi dodeljeni krediti, po obimu jednaki sredstvima povučenim iz penzijskog fonda, svi bili pušteni u opticaj, dok bi utrošak bio niži jer dok istovremeno obezbeđujemo sredstva, a ipak ne ometamo rast štednje u Penzionom fondu", rekao je Bisiljimi.\nPrema Bislimiju, porodice koje su na ivici egzistencije nisu obuhvaćene Vladinim nacrtom i nemaju sredstava u Fondu.\nS druge strane, DPK je ponovio neće podržati ovaj zakon i zatražio od drugih stranaka da prihvate njihove preporuke.\n"DPK zahteva da se Zakon o ekonomskom oporavku dopuni finansijskim mehanizmima, koji omogućavaju pristup novcu za privatni sektor, posebno za proizvođače, radnike i državne službenike, koji su u prvom planu u borbi protiv pandemije", rekao je portparol DPK Avni Bitići.\nKoha je poslala pitanja ministarki finansija Hikmete Bajrami u vezi sa ovim pitanjem, ali njena kancelarija nije odgovorila.\nPrema stručnjaku za ekonomska pitanja Muhametu Mustafi, vlada bi trebalo da bolje rukovodi tokom pandemije. On je predloge partija nazvao "populističkim i bezvrednim".\n"Vlada bi trebalo da se usredsredi na građane kojima je potrebna infuzija, dok bi se kod preduzeća trebala usredsrediti na sprečavanje gubitka radnih mesta i podsticanje investicija", rekao je Mustafa.\nPredsednik Privredne komore Berat Rukići kritikovao je vladu i političke stranke, rekavši da je rekao da je Nacrt zakona o ekonomskom oporavku postao politička borba.\n"Nacrt zakona o ekonomskom oporavku postao je svojevrsna arena, gde su političke stranke isukale, slikovito rečeno, mačeve i nadmeću se ko je najjači ili ko ima određenu moć u Skupštini Kosova. Apsolutno uvek na prvom mestu je Vlada, koja bi trebalo da se ovim pozabavi", rekao je Rukići.\nNacrt zakona o ekonomskom oporavku izglasan je u raspravi u načelu 12. oktobra, ali još nije usvojen. Cilj mu je da nadoknadi gubitak preduzeća usled pandemije. Vlada Kosova ga je odobrila 22. jula.\nSkupština Kosova Vlada Kosova nacrt koronavirus ekonomija\nSuniog: Neophodno donošenje zakona o ekonomskom oporavku\nGuverner Centralne banke Kosova Fehmi Mehmeti primio je šefa Kancelarije EU na Kosovu Tomaša Sunioga sa kojim je razgovara o najnovijim dešavanjima u finansijskom sektoru i posvećenosti CBK u prevazilaženju situacije stvorene pandemijom, prenosi RTK.\nSeljmanaj: Vlada će pasti ako se ne usvoji Zakon o ekonomskom oporavku\nSamoopredeljenje: Nećemo glasati za Nacrt zakona o ekonomskom oporavku\nDSK: Čudan zahtev DPK, Zakon o ekonomskom oporavku ostaje na dnevnom redu


Josip Broz Tito Archives - Zaštita Podataka\n23/03/2013 Igor ŠestanjIstorija informatikebušene kartice, CER10, cifarski elektronski računar, Josip Broz Tito, superkompjuter\nPre nekoliko nedelja u svetu informacionih tehnologija u Srbiji odjeknula je vest o nabavci prvog modernog superkompjutera za potrebe Instituta za fiziku, Astronomske opservatorije i pojedinih fakulteta. Impresivne karakteristike ovog računara prema tvrdnjama zvaničnika premašuju magičnu brojku od 5000 ugrađenih procesora i oko 40 teraflopsa. Pojedini tvrde da je ovo najbolji superkompjuter na Balkanu, a činjenica jeste da je ovaj računar povezan sa mrežom superkompjutera u Evropi čija je centrala CERN. Ali, hajde da se vratimo nekoliko decenija u prošlost i vidimo kako je sve počelo?\nPrvi domaći digitalni računar CER 10 (cifarski elektronski računar), proizveden 1960. godine u Institutu „Vinča”, doneo je tadašnjoj Jugoslaviji privilegiju da se nađe među pet zemalja u Evropi koje su imale sopstvenu proizvodnju tzv. digitalnih mozgova. CER je zapravo bio jedan od 10 računara koji su postojali na svetu. Računar, koji je tada napravio tim od oko 70 stručnjaka, bio je namenjen potrebama tadašnje savezne vlade. Njegovu proizvodnju i finansiranje obezbedio je lično Josip Broz Tito.\nRazvoj računara CER 10 trajao je od 1956. do 1960. godine, jednim delom u Institutu „Vinča”, a drugim u Institutu „Mihajlo Pupin”. Bio je to jedan od prvih računara sa elektronskim cevima, tranzistorima i relejima, a koji su do tada u Evropi proizvodile samo Engleska, Nemačka, Francuska i Rusija.\nIdejni tvorac bio je profesor doktor Tihomir Aleksić, a tokom četiri godine razvoja projektovao ga je i izradio tim stručnjaka poput: dr Rajka Tomovića, dr Ahmeda Mandžića, dr Vukašina Masnikose, inž. Petra Vrbavaca, inž. Dušana Hristovića, dr Milojka Marića, desetak drugih tehničara i brojno osoblje. Treba napomenuti da je za ovaj posao, koji je bio od posebnog državnog značaja, gore navedena grupa stručnjaka bila upućena na specijalističko usavršavanje širom sveta gotovo deceniju ranije. Računar CER 10 sastojao se od šest metalnih ormana dva puta dva metra, u sobi od oko 80 kvadrata, koja je imala dupli pod, kojim su prolazili kablovi koji su sve to povezivali.\nSpecifikacije kažu da je u sebi sadržao 1750 elektronskih cevi, preko 1500 tranzistora i gotovo 15 hiljada germanijumskih dioda i bio je sposoban da obradi oko 50000 operacija u sekundi. Sekundarna memorija bila je bazirana na bušenim karticama (više o ovoj vrsti memorije u našem članku “Istorija skladištenja podataka“).\nRazvojni tim – CER 10\nU jesen 1960. godine, CER 10 je svečano izložen na Beogradskom sajmu nakon čega je krenula i upotreba ovog računara. Ubrzo su stigle i pohvale za doprinos računarskoj industriji iz celog sveta, a na Elektrotehničkom fakultetu u Beogradu počela su predavanja o digitalnim računarima. Od 1963. godine, CER 10 koristio je TANJUG i preko njega su naredne četiri godine u etar puštane sve vesti u Jugoslaviji.\nKasnije je počela proizvodnja novih serija poput CER 11, zatim CER 20, CER 200 i tako sve do raspada Jugoslavije. Ovi računari su bili korišćeni u Generalštabu, poštama i svim važnijim institucijama u zemlji, ali nikad nije zaživela masovna proizvodnja.\nKako to na Balkanu obično biva, CER 10 završio je na tavanu Elektrotehničke škole “Nikola Tesla”, nakon što su se na njemu učili srednjoškolci ove škole koju sam i sam pohađao. Delovi ovog računara bili su pokidani, kućišta izgorela, a jedan deo završio je na otpadu. Kasnije je računar delom restauriran i predat Muzeju nauke i tehnike u Beogradu, gde je verujem i danas.\nU sledećem članaku čitajte o Rajku Tomoviću, ocu moderne robotike na ovim prostorima.


Planete u nama - Krug, centar za distribuciju knjiga\nПочетна / Psihologija / Planete u nama\nTomas Mur, filozof, teolog, muzikolog i arhetipski psihoterpeut, okreće se ovom knjigom jednom od psihološki najživljih perioda predmodernog doba, italijanskoj renesansi, u kojoj se nekolicina genijalnih pojedinaca posvetila istraživanju unutrašnjeg sveta, ne manje revolucionarnom od istraživanja spoljašnjeg sveta velikih moreplovaca. Njihovim pustolovinama bila je zadojena umetnost njihovog vremena, ali su oni uprkos tome ostali nepoznati a njihove spise tek danas treba da protumačimo na pravi način. Otkrivali su unutrašnja ostrva, prolaze i kanale, katkad čak i kontinente, crtali mape, pronalazili metode za ispitivanje unutrašnjeg života – metode koje čak i nama danas mogu pružiti osećaj o tome gde se nalazimo i odakle smo došli, o putevima kojima treba da pođemo da bismo stigli do plodnih i neistraženih predela duše. Najveći među tim istraživačima duše, njihov učitelj, bio je Marsilio Fičino, koji je u astrologiji pronašao simbole unutrašnjeg života, njegovih muka i njegovih preobražaja, stvarajući tako umeće imaginacije, koju je smatrao adekvatnim lekom za dušu koja pati. Mur vodi čitaoca meandrima misli koja bi bez njegove pomoć ostala opskurna, i jasnim i poetskim jezikom pokazuje njena tajnovita značenja, budeći u čitaocu uspavanu imaginaciju i sprovodeći efikasnu „negu duše“.\nPlanete u nama количина\nШифра производа: db6f48463612 Категорија: Psihologija\nГледате: Planete u nama 2.400,00дин.


Udruženje tužilaca: Ustavni sud ne može da blokira konkurs\nVi ste ovde: Početna Aktivnosti Vesti Udruženje tužilaca: Ustavni sud ne može da blokira konkurs\nUdruženje javnih tužilaca i zamenika javnih tužilaca saopštilo je da se odluka Ustavnog suda da do konačne odluke o ustavnosti Pravilnika Državnog veća tužilaca, blokira konkurse za izbor novih zamenika tužilaca, može odnositi samo na buduće konkurse, ali ne i na postojeći koji se ne sprovodi na osnovu spornog Pravilnika.\nAlumni klub Pravosudne akademije saopštio je juče da je Ustavni sud Srbije prihvatio inicijativu za ocenu ustavnosti i zakonitosti pravilnika Državnog veća tužilaca o izboru na prvu tužilačku funkciju, i do konačne odluke blokirao konkurse za izbor novih zamenika tužilaca.\nUdruženje tužilaca saopštilo je da njihova saznanja o odluci Ustavnog suda proizilaze iz onoga što je u medijima objavio Alumni klub koji je, kako navode, očigledno imao uvid u odluku, iako ona nije objavljena, što bi moglo da ukazuje na “specijalne veze“ Alumni kluba sa Ustavnim sudom.\n“Poznato da nam je da je Pravilnik koji je predmet postupka pred Ustvanim sudom donet jednoglasno na sednici Veća i da je normativnu ispravnost teksta proveravala odgovarajuća služba Ministarstva pravde. Privremena mera Ustavnog suda može dalovati samo ubuduće, na nove konkurse, a ne i na postojeći predlog kandidata za zamenike javnih tužilaca koje je Veće dostavilo Narodnoj skupštini, jer je predlog donet na osnovu Ustava i zakona, a ne i spornog Pravilnika, čija je primena odavno prestala”, navedeno je u saopštenju.\nUdruženje tužilaca navodi i da svemu čudi ovako brzo postupanje Ustavnog suda i usvajanje privremene mere, iako u mnogim slučajevima, kada je to javnost očekivala, Ustavni sud nije donosio privremene mere. Možda je najilustrativniji primer za to tzv. 'reforma pravosuđa', kada je uprskos očekivanjima stručne javnosti, takvo postupanje izostalo, zaključuje se u saopštenju.


SCG još bez dogovora o fiskalnom agentu, a MMF upozorio\nMoguće novo odlaganje\nO povlačenju 136 miliona dolara Fond trebalo da odluči 16. aprila. Bez odluke o fiskalnom agentu taj rok može biti ponovo pomeren\nBEOGRAD- Savet ministara SCG još nije odredio ko će biti fiskalni agent u ime državne zajednice u međunarodnim finansijskim institucijama, što je njegova obaveza da učini, uz saglasnost ministarstava finansija i centralnih banaka Srbije i Crne Gore.\nPrema predlogu srpske strane, u razgovorima u kojima su učestvovali ministri Božidar Đelić, Goran Pitić i guverner NBS Mlađan Dinkić, fiskalni agent u MMF-u trebalo bi da bude Narodna banka Srbije, a u Svetskoj banci srpsko ministarstvo za finansije, a guverneri u ovim institucijama Mlađan Dinkić i Božidar Đelić, dok bi njihovi zamenici bili iz Crne Gore, ispred tamošnje centralne banke Ljubiša Krgović, a ministarstva finansija Miroslav Ivanišević. Crnoj Gori bi, prema ovom predlogu, pripala vodeća uloga u EBRD.\nKoga više žulja\nOdlaganje dogovora i odluke o fiskalnom agentu, i zbog toga eventualno dovođenje u pitanje povlačenja kredita MMF-a, manje je goruće pitanje za Crnu Goru, kojoj bi od pomenute sume pripalo 5,88 odsto, nego za Srbiju kojoj pripada 94,12 odsto, tim pre ako se ima u vidu da je Srbija poslednje pare od MMF-a povukla još u avgustu prošle godine.\nNa Bordu direktora MMF-a, zakazanom za 16. april, treba konačno da bude odobreno povlačenje zaostalih kreditnih tranši iz trogodišnjeg finansijskog aranžmana sa Fondom, u iznosu od 136 miliona dolara. Pozitivna odluka se očekivala, jer su za to ispunjeni svi ekonomski uslovi.\nMeđutim, kako "Glas" saznaje, upravo juče je nadležnima iz MMF-a stiglo obaveštenje da bi taj sastanak mogao biti pomeren, ukoliko se do pomenutog datuma ne odredi ko će biti fiskalni agent SCG u MMF-u i njen depozitar. Iz istog razloga, neodređivanja fiskalnog agenta, može biti dovedeno u pitanje i povlačenje kredita Svetske banke, kao i makroekonomska pomoć EU.\nSavet ministara je, inače, do sada održao jedne konsultacije, ali na njima nije bilo dogovora oko izbora fiskalnog agenta. Sledeći sastanak predstavnika Srbije i Crne Gore zakazan je za sutra, a ministar za ekonomske odnose sa inostranstvom SCG, Branko Lukovac je juče izjavio da bi na njemu, možda, mogao da se postigne dogovor o predstavljanju državne zajednice u međunarodnim finansijskom institucijama.\nInače, ta mogućnost stoji uoči puta pozamašne delegacije predstavnika Srbije i Crne Gore, koja će u Vašingtonu krajem ove nedelje prisustvovati godišnjoj prolećnoj skupštini MMF-a i Svetske banke. Ostaje da se vidi da li će tom prilikom crnogorski pregovarači još jedanput proveriti ideju, plasiranu ranije iz Crne Gore, da državna zajednica u MMF-u ima dva fiskalna agenta, na koju je pravno odeljenje Fonda već pismeno odgovorilo negativno.


Ustavni sud Bosne i Hercegovine na dvodnevnoj sjednici koja počinje danas razmatrat će i zahtjev Aljoše Čampare, federalnog ministra unutrašnjih poslova da u skladu sa članom 8.8 Izbornog zakona BiH pokrene proceduru utvrđivanja privremene (ne)sposobnosti Milorada Dodika, člana Predsjedništva Bosne i Hercegovine, za vršenje funkcije koju obavlja.\nPrema navedenom članu Izbornog zakona “Ustavni sud Bosne i Hercegovine može odlučiti da je član Predsjedništva BiH privremeno nesposoban za vršenje svoje funkcije. Ako je član Predsjedništva BiH privremeno nesposoban da obavlja svoju funkciju tada zamjenjujući tog člana preuzima prava, dužnosti i odgovornosti onesposobljenog člana Predsjedništva BiH, dok Ustavni sud Bosne i Hercegovine ne donese odluku da taj član nije više privremeno nesposoban za obavljanje funkcije”.\nČampara je ranije obrazložio svoj zahtjev Ustavnom sudu BiH ovako:\n-Posljednje najave Milorada Dodika, koje imaju sve elemente planiranog i ciljanog udara na ustavno-pravni poredak Bosne i Hercegovine, jasan su pokazatelj da član Predsjedništva BiH djeluje neustavno iako se prilikom preuzimanja funkcije obavezao između ostalog da će savjesno obavljati datu dužnost, poštovati Ustav BiH te provoditi Opći okvirni sporazum za mir i njegove anekse u cijelosti. S obzirom na to da Milorad Dodik blokira funkcionisanje institucija sistema, uvodi zemlju u konflikte i podjele te da je postao otvorena prijetnja miru i sigurnosti, ali i međunarodnim odnosima Bosne i Hercegovine, tražim od Ustavnog suda BiH da utvrdi da li je aktuelni član Predsjedništva BiH iz reda srpskog naroda privremeno nesposoban za vršenje funkcije koju obnaša.\nIako je ranije dolazilo do zamjene članova Predsjedništva BiH u skladu sa navedenim članom Izbornog zakona (Halid Genjac, Jozo Križanović i Borislav Paravac zamijenili su Aliju Izetbegovića, Antu Jelavića i Mirka Šarovića) eventualna odluka Ustavnog suda o nesposobnosti jednog člana Predsjedništva BiH svakako će biti presedan.\n#izdvojeno#milorad dodik#ustavni sud bih#scc#u fokusu


JP EPBiH/Koncern Misija i vizija\nEPBiH će ulagati u modernizaciju i razvoj i realizirati kapitalne investicije, pri čemu će posebnu pažnju posvetiti investiranju u proizvodnju električne energije iz obnovljivih izvora energije, povećanju fleksibilnosti energetskog portfolija i energetske efikasnosti.\nNaša misija je proizvodnja i isporuka električne energije, toplotne energije i uglja po definiranim standardima kvaliteta i pružanje usluga koje će u potpunosti zadovoljiti zahtjeve kupaca.\nNaša namjera je prestrukturiranje kompanije prema evropskoj regulativi i primjena najboljih korporativnih praksi, konstantno profesionalno usavršavanje zaposlenika uz razvoj vještina timskog rada, i optimizacija procesa.\nEfikasan odgovor na zahtjeve kupaca i transparentnost u poslovanju, kao i edukacija kupaca o efikasnom korištenju energije, te razvoj imidža koji će ojačati tržišnu poziciju i povjerenje kupaca naši su ciljevi.\nEPBiH će biti subjekt koji konstantno razvija nove metode za poboljšanje performansi poslovanja kako bi dostigao poziciju lidera na tržištu električne energije u regiji i kako bi zadovoljio trenutnu i buduću potražnju električne i toplotne energije kupaca po definiranim standardima kvaliteta.\nPrilikom obavljanja svojih djelatnosti, EPBiH će poslovati u skladu sa standardima EU o zaštiti okoline i razvijati visoku svijest o očuvanju okoliša.


Vojislav Šešelj: Zdravko Krivokapić pada sa vlasti\n– U Crnoj Gori će morati uskoro da se održe novi parlamentarni izbori. Od rekonstrukcije Vlade očekivano nije bilo ništa, tako da su vanredni izbori jedina realna opcija. Računam da su srpske stranke još više ojačale i da je politička snaga stranke Mila Đukanovića prepolovljena, jer se pretvorila u bandu okorelih šovinista i ljudi koji besomučno šire nasilje. DPS je sada ekstremistička stranka, što ranije, mora se priznati, ipak nije bila i zato mislim da će je narod dotući na izborima. Sledeći izbori će pokazati pravo stanje u odnosu političkih snaga - kazao je Vojislav Šešelj.\n- Ova vlast će da padne kao što je pala i Đukanovićeva. Ali vidite kolike su to manipulativne sposobnosti ovih zapadnjačkih ambasada u Podgorici. Premijer Krivokapić je jedna lutka na koncu i to vrlo tankom koncu koji samo što se nije prekinuo. On će otići na smetlište istorije, a da za sobom neće ostaviti nimalo političkog traga. Velika je greška srpskih političkih partija i srpske Crkve u Crnoj Gori što je on uopšte došao na mesto predsednika Vlade. On se dodvoravao Crkvi tako što je glumio nekog velikog vernika, neprekidno ljubio krst i ruke, klanjao se do crne zemlje, a zapravo se pokazao kao najgori poltron, čovek bez časti i obraza koji nije spreman da se žrtvuje za svoju naciju i otadžbinu.\nMoraju se Srbi u Crnoj Gori izboriti za uslove kako bi opet pobedila narodna volja na izborima koja je srpska po svom karakteru jer većina stanovništva u Crnoj Gori su Srbi - naglasio je Šešelj.\n- Na novom popisu stanovništva uveren sam da će Srbi imati natpolovičnu većinu. To nadalje ne znači da će Srbi uskraćivati građanska prava ni muslimanima, ni katolicima, ni Albancima, jer svi u Crnoj Gori treba da budu ravnopravni, ali zna se šta je većinsko mišljenje i šta su većinski državni ciljevi. Građani Crne Gore treba slobodno da odlučuju o svojoj budućnosti. Čak i oni koji su se duže vreme izjašnjavali kao Crnogorci shvatili su kolika je to podvala srpskom narodu i zato sadašnja vlast i Đukanovićevi izbegavaju novi popis stanovništva - naglasio je Šešelj.\nCrnogorci treba da predvode srpski narod kao što su činili vekovima, jer Crnoj Gori kao najveličanstvenijem delu srpske otadžbine pripada ta “obaveza”.\n- Crna Gora je deo, i to najveličanstveniji deo opšte srpske otadžbine koja obuhvata sve srpske zemlje. Kada su sve srpske zemlje bile u mraku okupacije tada je Crna Gora bila duh slobode i svest o obnovi srpske državnosti i jedinstvu nacije. Crnogorci kao sastavni deo srpskog naroda moraju biti njegov vodeći deo kao što su bili vekovima. Kada kažem Crnogorci, naravno, mislim isključivo na regionalnu pripadnost - napomenuo je lider SRS-a.\nKomentarišući žestoke napade kojima je Republika Srpska izložena spolja i iznutra, Šešelj je ocenio da zvanična Banjaluka nema razloga da strahuje za svoj opstanak dok god Rusija stoji iza nje.\n- Zahvaljujući Rusiji, a i Kini, Inckovom nasledniku nije bilo dozvoljeno da govori u Savetu bezbednosti i njegov izveštaj nije ni razmatran. To je velika pobeda Republike Srpske. Dok Rusija stoji uz nju, Republika Srpska ne mora da brine. I Srbija mora čvrsto da se drži Rusije, jer to je garancija da ćemo pobediti u odbrani Kosova i Metohije kao sastavnog dela srpske države - istakao je Šešelj.\n- Sada je svima u Srbiji jasno da nema ništa od ulaska u EU - poručio je Šešelj.\nCrna Gora Aleksandar Vučić Kosovo i Metohija Milo Đukanović Republika Srpska Zdravko Krivokapić Vojislav Šešelj


U19 fudbalska reprezentacija Srbije - Blic Sport\nOmladinci Srbije remizirali sa Danskom /FOTO/ /VIDEO/\nOmladinska reprezentacija Srbije remizirala je u Kragujevcu sa Danskom 2:2 (0:0) u prvom kolu elitne runde kvalifikacija za Evropsko prvenstvo u Nemačkoj.\nNi dva gola i dve asistencije Jovića ne pomažu: Omladinci bez prvenstva Evrope!\nOmladinska reprezentacija Srbije nije se plasirala na Evropsko prvenstvo iako je u poslednjem kolu grupe 4 savladala vršnjake iz Norveške sa 4:2 posle velikog preokreta. "Orlići" ne idu dalje, jer je Holandija osvojila jedan bod više i tako zauzela prvu poziciju koja jedina vodi dalje.\nEvo kako omladinci Srbije mogu na Evropsko prvenstvo\nOmladinska fudbalska reprezentacija Srbije ne odlučuje sama o svojoj sudbini, ali može da se plasira na Evropsko prvenstvo za igrače do 19 godina koje se u julu održava u Grčkoj.\nDeca Partizana održala omladince u igri za EP, Srbija glatko savladala Švajcarce\nOmladinska reprezentacija Srbije ostvarila je trijumf u drugom kolu grupe 4 kvalifikacija za Evropsko prvenstvo pošto je na turniru u Holandijei savladala Švajcarsku sa 3:1.\nPele presudio Srbiji, Holandija bolja od omladinaca u kvalifikacijama za EP\nFudbalska reprezentacija Srbije ispod 19 godina poražena je na startu kvalifikacija za Evropsko prvenstvo od Holandije sa 1:0 u grupi 4.\nZlatni "orlići" u grupi sa Irskom, Turskom i Islandom u finalnoj fazi kvalifikacija za EP\nOmladinska fudbalska reprezentacija Srbije, aktuelni prvak Evrope za igrače do 19 godina, u finalnoj fazi kvalifikacija za Evropsko prvenstvo igraće u Grupi 4 sa Turskom, Republikom Irskom i Islandom, odlučeno je žrebom u sedištu UEFA u Nionu.\nSprema se doček za "orliće" u Staroj Pazovi posle borbe za titulu prvaka Evrope\nEkspediciji omladinske fudbalske reprezentacije Srbije biće priređen doček u Sportskom centru Stare Pazove u petak, dan posle finala Evropskog prvenstva i finala sa Francuskom, koje će se igrati od 20:45.\nDrulović i "orlići" spremni: Učinićemo sve da obradujemo narod u Srbiji\nSelektor mlade fudbalske reprezentacije Srbije do 19 godina Ljubinko Drulović rekao je pred finale Evropskog prvenstva sa Francuskom, koje će se odigrati u četvrtak od 20:45, da su "orlići" spremni da pređu i poslednju prepreku do krune šampiona kontinenta.\n"Orlići”: Nije bilo velikog slavlja, odmaramo i spremamo se za zlato!\nNajveći uspeh srpskog fudbala je postignut, ali omladinci se neće zaustaviti samo na tome. Ekipa Ljubinka Drulovića u četvrtak od 20:45 u meču sa selekcijom Francuske igra za titulu šampiona kontinenta. Defanzivac Srbije Petar Golubović za “24 sata” najavio je veliku borbu za zlato.\nDrulović: Timovi koji izbace Portugal i Španiju zaslužuju finale, daćemo sve od sebe\nSelektor mlade fudbalske reprezentacije Srbije do 19 godina Ljubinko Drulović rekao je pred finale Evropskog prvenstva sa Francuskom, koje je na programu u četvrtak od 20:45, da je osnovni cilj bio oporaviti ekipu posle naporne utakmice i produžetaka u polufinalu sa Portugalijom.\n"Orlići": Spremni smo za najveći uspeh, hoćemo da donesemo pehar u Srbiju!\nKapiten fudbalske reprezentacije Srbije za igrače do 19 godina Marko Pavlovski rekao je da njegov tim ima šansu da osvoji Evropsko prvenstvo jer Francuska nije jača od Portugalije, ekipe koji su eliminisali u polufinalu.\nPreokret Španije protiv Holandije, "orlići" protiv Portugalaca u polufinalu\nMlada fudbalska reprezentacija uzrasta do 19 godina sastaće se u polufinalu Evropskog prvenstva sa reprezentacijom Portugalije, koja je u poslednjem meču u grupi A savladala domaćina turnira Litvaniju sa 4:2. Za polufinale se borila i Holandija, ali je eliminisana posle poraza od Španije sa 3:2.\nDrulović: Rekao sam momcima da mogu parirati Francuskoj, i rezervisti se dokazali\nSelektor mlade fudbalske reprezentacije Srbije do 19 godina Ljubinko Drulović rekao je posle remija od 1:1 sa Francuskom na Evropskom prvenstvu da je ostvaren cilj plasmanom u polufinale sa prve pozicije.\nProjektil Pavlovskog, Srbija protiv Portugalaca igra za finale prvenstva Evrope!\nOmladinska reprezentacija Srbije odigrala je nerešeno protiv Francuske sa 1:1 (0:1) i zauzela prvo mesto u grupi B na Evropskom prvenstvu u Litvaniji. Izabranici Ljubinka Drulovića čekaju će za mesto u finalu igrati protiv Portugalije.\nRajković poput Bajkovića: Odbrana za sprečavanje izjednačenja i gol-tehnologiju\nMlada fudbalska reprezentacija Srbije uzrasta do 19 godina je pobedom od 2:1 nad Turskom započela je takmičenje na Evropskom prvenstvu u Litvaniji, a jedan od ključnih momenata meča bila je odbrana golmana "orlića" Predraga Rajkovića, koji je na samoj gol-liniji sprečio pogodak rivala.\nLuković i Mitrović vodili "orliće" do pobede na startu evropskog šampionata\nMlada fudbalska reprezentacija do 19 godina pobedom od 2:1 protiv Turske u prvom kolu startovala je na Evropskom prvenstvu u Litvaniji. Golove za "orliće" postigli su Andrija Luković i Aleksandar Mitrović za 2:0, a u samom finišu Turska je preko rezerviste Nijaza postavila konačan rezultat.\nMitrović: Za Partizan i Srbiju uvek imam motiv\nPovodom odlaska srpske fudbalske reprezentacije do 19 godina na Evropsko prvenstvo u Litvaniji, napadač Aleksandar Mitrović izneo je svoja očekivanja.\nDrulovićevi "orlići" deklasirali Slovake uz dva gola Đurđevića\nFudbalska reprezentacija Srbije do 19 godina pobedila je sa 4:0 vršnjake iz Slovačke u prvom meču drugog kruga kvalifikacija za Evropsko prvenstvo.


Home / VESTI / Vesti iz EU / EU spremna da za nekoliko dana produži rok za odgovor Iranu\nSat otkucava Iranu da odgovori na ponudu velikih svetskih sila, vezanu za njegov nuklearni program, međutim, evropske diplomate su rekle da su spremne da čekaju još nekoliko dana posle subote, kad zapravo ističe neformalni rok toj islamskoj zemlji. Velike sile su 19. jula dale Iranu rok od dve nedelje da odgovori na njihovu ponudu, čime bi mogle da budu onemogućene nove sankcije UN toj zemlji zbog njenog nuklearnog programa. Iran je, međutim, odbacio bilo kakvo postavljanje rokova za odgovor. Visoki predstavnik EU za spoljnu politiku i bezbednost, Havijer Solana, koji predvodi razgovore šest svetskih sila sa Iranom, neće proglasiti da je Teheran "omašio" rok ukoliko ne odgovori u subotu, ali Zapad očekuje odgovor tokom sledeće nedelje, rekle su diplomate Unije. "Ako (odgovor) ne bude u subotu nego sledeće nedelje, nećemo praviti veliko pitanje oko toga. Ono što je važno je da odgovor stigne što pre", rekao je jedan diplomata EU, koji nije želeo da bude imenovan. On je dodao da velike sile nastavljaju "dupli pristup, koji se tiče i dijaloga i pritiska" na Iran. "Ako dijalog ne donese rezultate, možemo da nastavimo sa dodatnim pritiskom... na nivou UN ili EU", dodao je on. Zapad optužuje Iran da razvija vojni nuklearni program pod pokrićem da je on u civilne svrhe. Iran, koji je četvrta zemlja na svetu po proizvodnji nafte, tvrdi, pak, da je njegov program obogaćivanja uranijuma, koji ako se dodatno prečisti može da služi kao gorivo za atomsku bombu, namenjen za proizvodnju struje, koja će toj zemlji omogućiti veći izvoz nafte i gasa. Iranski predsednik Mahmud Ahmadinedžad rekao je da je insistiranje na nuklearnom pitanju samo izgovor za neprijatelje njegove zemlje, koji žele da nateraju iransku naciju da se povuče". On je istakao da se iranski narod neće predati, odnosno da će se "svim silama boriti protiv neprijatelja". Zamenik izraelskog premijera Šaul Mofaz rekao je u Vašingtonu da je Iran ostvario ogroman napredak u svom nuklearnom programu. "Već koliko 2010. Iran će steći mogućnost da dostigne nivo u proizvodnji uranijuma, koji će biti dovoljan za vojne svrhe", rekao je on prisutnima u Vašingtonskom institutu. On je dodao da će, ukoliko Iran ne odgovori na ponudu velikih sila u roku, biti potrebno da Savet bezbednosti UN donese novu rezoluciju kojom će biti pooštrene sankcije Teheranu. UN su do sada uvele tri paketa sankcija Iranu. Uprkos tome, iranski verski vođa ajatolah Ali Hamenei, rekao je u sredu da će Teheran nastaviti sa svojim nuklearnim razvojem. Postojeće političke i ekonomske sankcije usmerene su na iranske državne banke i uključuju zabranu putovanja zvaničnicima te zemlje, kao i mere protiv kompanija, za koje se veruje da su povezane sa nuklearnim programom. su rekle da nove sankcije UN verovatno neće biti donete pre septembra, a može se desiti da uopšte neće biti uvedene ove godine, mada svaka zapadna zemlja može pojedinačno da pooštri svoje odnose sa Teheranom. Ambasadori EU saglasili su se ove nedelje u jasnijoj interpretaciji aprilske rezolucije UN o sankcijama, naloživši finansijskim institucijama da budu "uzdržane" po pitanju izvoznih kredita, kao i da dozvole evropskim mornaricama da vrše kontrolu svih iranskih teretnih brodova. Oni su dodali da će ta mera biti odobrena sledeće nedelje. Ukoliko Iran ne obustavi svoj nuklearni program, poručuju evropske i svetske diplomate, neće početi ni formalni pregovori o trgovinskim i drugim olakšicama toj islamskoj zemlji


Ukrali podatke sa 130 miliona kreditnih i debitnih kartica Ukrali podatke sa 130 miliona kreditnih i debitnih kartica – Personal magazin\nHakerska trojka je u SAD-u provaljivanjem u sisteme maloprodajnih lanaca i finansijskih institucija ukrala oko 130 miliona brojeva kreditnih i debitnih kartica. Jedan od njih trojice (Albert “Segvec” Gonzalez) uhapšen…\nHakerska trojka je u SAD-u provaljivanjem u sisteme maloprodajnih lanaca i finansijskih institucija ukrala oko 130 miliona brojeva kreditnih i debitnih kartica.\nJedan od njih trojice (Albert “Segvec” Gonzalez) uhapšen je u SAD-u, dok se za ostalu dvojicu pretpostavlja da dolaze iz Rusije. U napadima je korišćena tehnika umetanja SQL koda, a napade su izvodili putem računara pod svojom kontrolom smeštenim u različitim američkim saveznim državama te u Litvaniji, Holandiji i Ukrajini.\nNakon uspešno izvedenih napada na ciljane računare su instalirali tzv. backdoor alate kako bi dobili mogućnost kasnijeg pristupa istim. Istraga je pokazala da su napadači alat korišćen za sprovođenje napada ispitali sa dvadesetak poznatih antivirusnih alata pre nego što su napadi pokrenuti.\nZbog izrazito brze reakcije vlasnika kompromitovanih sistema policija je uspela da uđe u trag počiniteljima, te uhapsila pripadnika grupe koji se nalazi u SAD-u. Ukoliko bude osuđen, očekuje ga kazna zatvora u trajanju do 35 godina. Za sada nije poznato da li su uhapšeni i saučesnici iz Rusije.\nOpširniji izveštaj pogledajtena ovoj stranici.\nUkrali podatke sa 130 miliona kreditnih i debitnih kartica was last modified: August 19th, 2009 by Redakcija


e-novine.com - Radioaktivnost sve veća\nTreća eksplozija u Fukušimi\nJapanski zvaničnici upozorili su da je nivo radijacije povećan i da bi vetar radioaktivne materije mogao da odnese do Tokija za nekoliko časova. Međunarodna agencija UN za atomsku energiju u Beču potvrdila je da su radioaktivne materije direktno oslobođene u atmosferu. "Nivo (radioakivnosti) je do 400 milisiverta (mSv) na sat", dodala je ta agencija. Doza veća od 100 mSv, po medicinskim podacima, može dovesti do oboljevanja od raka.\nRadijacija stigla do Tokija\nGradska vlada u Tokiju saopštila je, nakon novih eksplozija i požara u nuklearnoj elektrani Fukušima, da je nivo radioaktivnog zračenja u prestonici u utorak 10 puta veći od normalnog, ali da ne postoji opasnost po zdravlje ljudi. Do sada je spaseno oko 25.000 ljudi, a od 10.000 osoba u prefekturi Mijagi, sa kojima su lokalne vlasti bile izgubile svaki kontakt, potvrđeno je da je 2.000 preživelo. U više od 2.500 skloništa širom zemlje smešteno je oko 520.000 ljudi, a jedan od glavnih izazova je kako dostaviti osnovne životne namirnice preživelima, uključujući hranu, ćebad, gas i lekove. Pored toga, vlasti u Japanu su saopštile da se broj zgrada koje su potpuno ili delimično uništene u zemljotresu popeo na 72.945.\nNovi zemljotres jačine šest stepeni po Rihteru pogodio je u utorak Japan, sa epicentrom jugozapadno od Tokija. Epicentar zemljotresa bio je u regionu Šizuoka, na 120 kilometara jugozapadnog od Tokija, a u blizini planine Fudži gde su najjači potresi, dodaje agencija. Prema istom izvoru, zemljotres se dogodio na dubini od 10 kilometara. Novi zemljotres samo je produbio strah Japanaca koji još preborajavaju žrtve od prvog udara u petak.\nBroj žrtava razornog zemljotresa i cunamija koji su u petak pogodili Japan premašio je 10.000, saopštila je u utorak japanska Nacionalna policijska agencija, ističući da su u ovaj bilans uračunati potvrđeni smrtni slučajevi i osobe koje se vode kao nestale. Policija je saopštila da su potvrđena 3.373 smrtna slučaja, da se 6.746 ljudi vodi kao nestalo, a da je povređenih 1.897. Agencija je do sada identifikovala 1.060 tela, od kojih je 420 predato porodicama.\nPrethodno su svetski mediji objavili da je nakon treće eksplozije u nuklearnoj elektrani Fukušima 1, stepen radijacije dostigao je granice opasne po ljude. Nivo zračenja koji bi mogao da predstavlja opasnost za zdravlje ljudi bio je dostignut u utorak tokom prepodneva ali je kasnije opao, rekao je portparol Vlade Juko Edano.\nEdano je dodao da je zabeleženo "malo povećanje" temperature u reaktorima pet i šest, čiji je remont zaustavljen prošlog petka, kada je razorni zemljotres pogodio Japan. Stručnjaci smatraju da je moguće da je to neznatno zagrevanje izazvano poremećajima u sistemu hlađenja koji su već izazvali više problema i eksplozije u zgradama u kojima se nalaze reaktori jedan, dva i tri.\nJapanski zvaničnici upozorili su da je nivo radijacije povećan i da bi vetar radioaktivne materije mogao da odnese do Tokija za nekoliko časova. Međunarodna agencija UN za atomsku energiju u Beču potvrdila je da su radioaktivne materije direktno oslobođene u atmosferu.\n"Nivo (radioakivnosti) je do 400 milisiverta (mSv) na sat", dodala je ta agencija. Doza veća od 100 mSv, po medicinskim podacima, može dovesti do oboljevanja od raka. Japanska novinska agencija Kjodo izvestila je da je nivo radijacije u gradu Saitama, u blizini Tokija, 40 puta veći od normalnog, a u mestu Maebaši, 100 kilometara severno od Tokija, 10 puta veći.\nUpozorenje o povišenom nivou radijacije objavljeno je nakon što se u ponedeljak uveče po srednjeevropskom vremenu u nuklearnoj elektrani Fukošima dogodila još jedna eksplozija koja je, izgleda oštetila dno kontejnera u kome se reaktor nalazi. Japanski premijer Naoto Kan Kan zamolio je građane koji žive na 20 do 30 kilometara udaljenosti od elektrane da ostanu kod kuća i upozorio da svi koji žive u poluprečniku do 20 kilometara od postrojenja moraju biti evakuisani.\nJedan japanski ministar je izjavio da je “veoma moguće” da će doći do topljenja šipki sa nuklearnim gorivom. Neki od zaposlenih u nuklearnnoj centrali su evakuisani ali prve infomacije koje stižu sa lica mesta govore da se ne radi o istom nivou eksplozije kao u prva dva slučaja. Snažan zemljotres i potonji cunami na severoistoku Japana oštetili su prošlog petka sistem za hlađenje reaktora u nuklearnoj centrali u Fukušimi.\nU toj elektrani se prvo u subotu dogodila eksplozija nagomilanog vodonika u bloku jedan, a u ponedeljak ujutro se takva eksplozija dogodila i u bloku tri. U oba slučaja, nadležni zvaničnici su tvrdili da omotači u kojima se nalaze šipke nuklearnog goriva nisu oštećene i da radijacija nije premašila dozvoljeni nivo.\nOvi incidenti, u kojima je povređeno 15 radnika i vojnog personala dok je 150 ljudi izloženo visokoj radijaciji, predstavljaju veliki izazov za vlasti u Tokiju dok traju napori da da se pomogne stotinama hiljada ljudi ugroženih dvostrukom katastrofom koja je sravnila čitava naselja i odnela više od 10.000 života. Kriza je takođe izazvala globalnu zabrinutost oko bezbednosti tih reaktora u vreme ponovnog oživljavanja nuklearnog energetskog sektora kao alternativi fosilnim gorivima.\nJapanske vlasti tvrde da nije došlo do emitovanja radijacije velikih razmera, ali su evakuisali desetine hiljade ljudi koji žive u krugu oštećenih reaktora. Japan je u ponedeljak zvanično od Međunarodne agencije za atomsku energiju (AIEA) zatražio pomoć i slanje tima stručnjaka posle eksplozija u centrali u Fukušimi. "Tokio je zatražio tehničku pomoć i od SAD u pitanjima koja se odnose na hlađenje nuklearnih reaktora", saopštile su američke vlasti\nMeđutim, japanski inženjer Masaši Goto, koji je učestvovao u izradi nacrta za kućište reaktora u japanskoj nuklearnoj elektrani Fukušima, izrazio je u ponedeljak bojazan od oštećenja čeličnog oklopa reaktora broj tri i jedan. Ovi oklopi imaju zadatak da spreče izbijanje radijacije u atmosferu. Goto je rekao da elektrana nije dizajnirana na način da izdrži zemljotrese ili cunamije i da je graditelj, kompanija "Toshiba", to znala. Ovaj stručnjak je dodao da reaktori u Fukušimi koriste meštovito oksidno gorivo, zbog čega im je tačka topljenja niža nego u slučaju upotrebe konvencionalnog nuklearnog goriva.\nUkoliko se dogodi topljenje jezgra, plutonijum može da bude raznesen na područje dvostruko veće od procena koja važe za konvencionalno nuklearno gorivo, rekao je Goto i naglasio da su sledeća 24 sata kritična.


26.05.2020 u 13:46\nUčenici, osmog razreda polažu probni završni ispit u školi 2. juna, saopšteno je iz Ministarstva prosvete, nauke i tehnološkog razvoja. U ponedeljak, 1. juna učenici dobijaju testove iz srpskog/maternjeg jezika i kombinovani test u školi i rešavaju ih kod kuće, a 2. juna donose te testove u školu, dok u školi rešavaju test iz matematike. Na probnom završnom ispitu, učenici i nastavnici, praktično prolaze kroz utvrđene procedure u polaganju završnog ispita, s obzirom na to da je probni završni verna simulacija završnog ispita (vreme dolaska, potrebni pribor, postupanje i pravila pre, u vreme i nakon završnog ispita, organizacija prostora i rada, uloge odeljenjskog starešine, dežurnih nastavnika, supervizora i drugo). Učenici osmog razreda od 27. aprila 2020.\n05.05.2020 u 16:04\nTiodorović: Svadbe i mature u drugoj polovini juna\nEpidemiolog Branislav Tiodorović izjavio je da bi bilo poželjno da se svadbe, maturske večeri i druge velike proslave odlože za drugu polovinu juna. Tiodorović za RTS rekao da još neće biti otvorena pozorišta i bioskopi, ali i istakao da je jedinstvena ocena Kriznog štaba da je situacija u Srbiji pod kontrolom. On kaže da je primetan današnji blagi porast zaraženih, ali da taj broj može da varira. „Imamo daleko veći broj smanjenja broja obolelih sa teškom i srednje teškom kliničkom slikom. To je pobošljanje i dovešće do toga da razmišljamo o merama”, rekao je Tiodorović i dodao da je i u Nišu situacija daleko bolja nego što je bila, prenosi Tanjug.\n27.04.2020 u 21:00\nOnlajn probna matura – dobro urađen posao\nNe osporavajući da je bilo poteškoća u organizaciji i realizaciji probe završnog ispita na daljinu, ali i naglašavajući da su uglavnom svi problemi rešavani čim bi se i pojavili, ministar prosvete Mladen Šarčević za „Politiku” kaže da je onlajn probna matura u najvećoj meri − dobro urađen posao. Stav potkrepljuje obrazloženjem i primerima. − Sistem koji se testira na daleko manjem uzorku mi smo isprobali sa učešćem gotovo cele populacije osmaka, to je blizu 66.000 kandidata, na platformi koja nije planski rađena za ovaj posao. To se graniči, hajde da kažemo − sa hrabrošću.\n22.04.2020 u 17:57\nProdužen rok za onlajn probu male mature\nMinistarstvo prosvete saopštilo je da je u kraćem periodu tokom testa iz srpskog jezika, došlo do preopterećenja sistema, ali da su brzom reakcijom kompanije „Komtrejd” i Kancelarije za informacione tehnologije aktivirani dodatni resursi, čime su otklonjena usporenja u radu sistema. Imajući u vidu navedene okolnosti doneta je odluka da se termin za rešavanje testa danas produži do 21.30 sati, što će biti i u naredna dva dana.„Da bismo omogućili ravnomerno opterećenje sistema sugerišemo učenicima sa teritorije AP Vojvodine da testove u naredna dva dana rešavaju u terminu 8 do12 sati, učenicima sa teritorije Grada Beograda 12 do 16 sati, a svim ostalim učenicima u terminu od 16 do 21.30 sati”, navodi se u saopštenju ministarstva. Ističu da je onlajn test za samoprocenu znanja za završni\n22.04.2020 u 08:34\nDanas onlajn proba male mature, najpre test iz srpskog\nZa učenike završnog razreda osnovne škole danas počinje onlajn proba male mature testom iz srpskog (maternjeg) jezika, sutra je test iz matematike, a u petak, 24. aprila, kombinovani test. Učenicima će svaki test biti dostupan 12 sati, od 8 sati ujutru do 20 časova, kako bi mogli da mu pristupe u vreme kad tehnički ili drugi organizacioni ili porodični uslovi dozvoljavaju. To ne znači da će učenik raditi test 12 sati, već, kada mu pristupi, radiće narednih 60 minuta, odnosno 90 minuta. „Svaki učenik će moći samo jednom da pristupi rešavanju testa, koje će biti vremenski ograničeno. To znači da kada učenik pristupi testu, mora i da ga završi u roku predviđenom za rad. Na početku testa, učenici će dobiti obaveštenje o dužini trajanja testiranja”, navedeno je u dopisu koje je\n18.04.2020 u 09:10\nUskoro proba onlajn male mature\nMinistar obrazovanja Mladen Šarčević izjavio je da završne razrede osnovne škole posle Vaskrsa očekuje proba male mature, koja će se održati putem interneta. On je za Radio-televiziju Srbije ponovio danas da će redovna nastava „najverovatnije” biti završena digitalnim putem, da škole sigurno pre juna neće okupljati đake, kao ni da ne planiraju nadoknadu nastave u julu, avgustu ili septembru, prenosi Beta. Šarčević je naveo da će 7. ili 8. maja ministarstvo dogovoriti način za kompletiranje školske godine, da će prvo testirati sistem samoocenjivanja putem kog će imati uvid u mogućnost za ovakvo održavanje mature. „Postoji mogućnost da je neko od đaka, uz onlajn nastavu i prisustvo roditelja napredovao, ali da je neko pravio velike skokove i da bi to bilo regularno... nastavnici\nMala matura u junu bez promena\nUčenici osmog razreda u junu će da polažu završni ispit na isti način kao i prethodne generacije. Za njih neće biti promena u samom konceptu najvažnijeg nacionalnog testiranja koje je uslov za sticanje svedočanstva o stečenom osnovnom obrazovanju i upis u srednje škole. Mala matura ostaje, kao i do sada, trodnevna provera znanja na tri testa – iz maternjeg jezika, matematike i kombinovanog iz pet predmeta: biologije, istorije, geografije, fizike i hemije. I bodovanje će biti identično dosadašnjem, što znači da na završnom ispitu osmaci mogu da zavrede najviše 40 poena i maksimalno 60 bodova


12/01/2015 | 08:42\nSvečanom konferencijom u beogradskom Sava centru, osnovana je Asocijacija kineskih privrednika u Srbiji koja na institucionalan način treba da doprinese razvoju ekonomske saradnje dve zemlje.\nAmbasador Kine u Beogradu Li Mančang pozvao je sve Kineze koji rade u Srbiji da poštuju zakone, običaje i tradiciju zemlje domaćina i da zajedno sa "srpskim prijateljima razvijaju sve strane saradnje".\n"Tokom nedavnog Samita u Beogradu, premijer Kine Li Keqiang je sa predsednikom Vlade Srbije Aleksandrom Vučićem i predsednikom Srbije Tomislavom Nikolićem dogovorio da u naredne dve godine bude izgradjena pruga Beograd-Budimpešta. Taj projekat će biti prioritet ambasade Kine u Beogradu ali nećemo zapostaviti ni druge poslove", kazao je Mančang.\nOn je ocenio da je prijateljstvo Srbije i Kine "danas jače nego juče a slabije nego sutra".\nPredsednik Asocijacije kineskih privrednika u Srbiji Go Šijao rekao je da je ta institucija nastala iz kineske ideje jedinstvenog puta i da je njen zadatak da se bori za nove poslove u Srbiji.\n"Srbija će u budućnosti postati strateška tačka razvoja u kojoj će kineski investitori moći da pokazzu svoje znanje i sposobnosti.\nNadam se da će Asocijacija doprineti razvoju kinesko-srpskih ekonomskih ali i kulturnih odnosa", kazao je Šijao.\nŠijao i predsednik Privredne komore Beograda Milivoje Miletić potpisali su tokom svečane konferencije Sporazum o saradnji Asocijacije i Privredne komore.\nPrema rečima Miletića, taj sporazum je značajan obzirom na potencijal saradnje sa kineskim partnerima.\n"Mi smo tokom nedavnog Samita u Beogradu predstavili potencijalnim investitorima iz Kine mogućnosti saradnje i to prvenstveno sa preduzećima iz Beograda. Kinezi imaju znanje i tehnologiju koje su potrebne našim preduzećima", kazao je Miletić.\nSvečanosti je prisustvovao i predsednik Srbije Tomislav Nikolić sa suprugom Dragicom koja je zahvalila Kini na pomoći koju je uputila Srbiji nakon majskih poplava, dodavši da i druge drzzave u svetu treba da slede primer prijateljskih srpsko-kineskih odnosa.


Cijene nafte prošloga tjedna skočile više od 10 posto - Akta.ba\n30.08.2021. 08:51 / Izvor: Fena\nCijena barela na londonskoj burzi skočila je prošloga tjedna 11,5 posto, na 72,70 dolara, dok je na američkom tržištu barel poskupio 10,3 posto, na 68,75 dolara.\nNajveći tjedni skok cijena od lipnja prošle godine, čime su nadoknađeni svi gubici od prethodnoga tjedna, kada su cijene pale oko 9 posto, ponajviše je posljedica zatvaranja proizvodnje u Meksičkom zaljevu zbog opasnosti od uragana Ida, javlja SEEbiz.\nPodršku cijenama pružio je prošloga tjedna i pad vrijednosti dolara prema košarici valuta jer to znači da je nafta jeftinija za imatelje ostalih važnijih svjetskih valuta.\nTjedan dana prije cijene su nafte oštro pale jer se sve više država u svijetu suočava s rastom broja novozaraženih Covid-19, zbog čega ograničavaju putovanja u nastojanju da suzbiju širenje pandemije.\nS druge strane, proizvodnja u SAD-u raste. U petak je kompanija Baker Hughes objavila da je u kolovozu broj aktivnih bušotinskih postrojenja u SAD-u porastao za njih 25, na ukupno 410, što je najveći rast tog broja od siječnja.


U toku nova infrastrukturna investicija za kompletnu rekonstrukciju puta Stara Pazova - Golubinci u dužini od 12 km - Општина Стара Пазова - Званична презентација\nNaslovna Informacije Novosti U toku nova infrastrukturna investicija za kompletnu rekonstrukciju puta Stara Pazova - Golubinci u dužini od 12 km\nOvaj putni pravac je od regionalnog značaja, povezuje Golubince sa Starom Pazovom sa jedne strane i sa Putincima sa druge strane. Radove je u ponedeljak, 15. novembra, obišao predsednik Opštine Stara Pazova, Đorđe Radinović, koji je izrazio zadovoljstvo zbog ove veoma važne investicije, jer je ovaj put rađen davne 1968. godine, a nakon toga, pored malih popravki, ovo je prvi put da je putni pravac kompletno rekonstruisan pri čemu je izvršena izgradnja nove konstrukcije puta. Investitori su Opština Stara Pazova i JP „Putevi Srbije“.\n„Potpuno nov put radiće se skoro do Putinaca, odnosno celom dužinom na teritoriji naše opštine. Posao je zaista obiman, investicija je vredna 400 miliona dinara i radi se kompletan pravac, 12 km puta. Radovi na pomenutom putnom pravcu izvode se paralelno sa radovima na izgradnji nadvožnjaka u sklopu rekonstrukcije brze pruge, za koji očekujemo da će biti završen do početka februara. Žao mi je zbog toga što su se radovi na izgradnji nadvožnjaka odužili i što su meštani Golubinaca morali da idu okolnim putevima kako bi stizali do Stare Pazove, ali mislim da će nakon završetka svih radova uvideti da se čekanje isplatilo“, izjavio je za medije nakon obilaska radova, prvi čovek staropazovačke opštine, Đorđe Radinović.\nOvaj putni pravac i njegova rekonstrukcija samo je jedna u nizu planiranih investicija kada je u pitanju rekonstrukcija putne infrastrukture u opštini Stara Pazova. Sledeći veliki projekat je rekonstrukcija puta Krnješevci - Vojka – Nova Pazova – Stari Banovci, koji je i najduži putni pravac u opštini.


Reis Kavazović u prvoj zvaničnoj posjeti Banjaluci\nNaslovnica Balkan Bosna i Hercegovina Reis Kavazović u prvoj zvaničnoj posjeti Banjaluci\nBIH – Reisu-l-ulema islamske zajednice BiH Husein efendija Kavazović danas je boravio u prvoj zvaničnoj posjeti muftijstvu Banja Luke.\n“Jako sam zadovoljan onim što sam čuo od našeg muftije i imama, ali posebno razgovorom s gospodinom Radojičićem, koji nam je obećao da će sa svoje strane učiniti sve kako bi u Narodnoj skupštini došlo do izmjene zakona o grobljima RS koji zadire u neka od naših vjerskih pitanja”, kazao je Kavazović u obraćanju novinarima.\nDodao je da je s predsjednikom Narodne skupštine obavio razgovor i oko izgradnje medrese u Banjaluci, ali i o zapošljavanju Bošnjaka kojih, kako je naglasio, “veoma mali broj radi u institucijama Republike Srpske”.\n“Tražili smo da Bošnjaci imaju većeg udjela u tome”, podvukao je reis Kavazavić.\n“Veoma je važno da Narodna skupština pošalje poruku suživota na ovim prostorima, da institucije ovog entiteta rade više na tome, da imamo što manje problema. Bošnjaci i Srbi su dva naroda izmiješana od Sandžaka, Srbije i Bosne i ova dva naroda moraju tražiti puteve života, ne suživota, nego života jedni s drugim. Mi iz Islamske zajednice želimo slati takve poruke i poruku da ako gledamo na prošlost, neka gledamo na nju iz perspektive budućnosti”, naglasio je reis Kavazović.\nDodao je da je Radojičiću uputio poziv da “osobno posjeti Ferhadiju, Islamsku zajednicu i da sa uvaženim muftijom razgovara o svim bitnim pitanjima”.\nPoglavar Islamske zajednice BiH, nakon obilaska gradilišta Ferhad pašine džamije izrazio je istinsko zadovoljstvo što je, kako je kazao “Ferhadija, hvala Bogu, nadohvat otvorenju”.\n“Imamo dobra obećanja od Republike Turske, TIKA se već uključila, i mi se nadamo da do Ramazana, ali najkasnije do kraja godine namaz možemo obavljati u Ferhadiji”, zaključio je reis Kavazović.


Vulin: Samo jaka porodica čini jaku Srbiju – Indeks Vesti – Najvažnije vesti iz Srbije i regiona\nNaslovna > Srbija Danas > Društvo > Vulin: Samo jaka porodica čini jaku Srbiju\nBEOGRAD – Samo jaka porodica čini jaku Srbiju, poručeno je danas na obeležavanju međunarodnog dana porodice u Beogradu, kome su prisustvovali ministar za rad Aleksandar Vulin i direktorka Kancelarije za manjinska i ljudska prava Suzana Paunović.\nKako je rečeno na manifestaciji tim povodom u Tržnom centru Stadion, vlada je pokrenula čitav niz aktivnosti usmerenih ka ekonomskom osnaživanju porodice, ali i u borbi protiv nasilja u porodici, ukazujući da će zakon koji reguliše to pitanje stupiti na snagu 1. juna.\nPrema rečima ministra Vulina, u prva četiri meseca ove godine država Srbija je za porodiljske nadoknade isplatila 10,7 milijardi dinara i to za 40.000 porodilja, za roditeljski dodatak u prva četiri meseca je isplaćeno 2,3 milijarde dinara za 61.160 korisnika, a za 350.000 dece isplaćen je dečji dodatak u vrednosti od 4,4 milijarde dinara.\n“Sve su ovi važni delovi pomoći države, ali najveća pomoć koju država učini jeste povećavanje zaposlenosti. Ako imate funkcionalnu porodicu u kojoj su roditelji zaposleni i možete sa sigurnošću da kažete da su zaštićeni od nasilja i da su im zaštićena sva prava u porodici i van nje, onda možemo da kažemo da imamo dobru državu, kao što imamo dobru porodicu”, poručio je Vulin.\nPaunovićeva je podsetilla da se Međunarodni dan porodice obeležava od 1993. godine sa ciljem da se ukaže na značaj porodice, negovanje porodičnih vrednosti i međugerenarcijske solidarnosti.\n“Današnja manifestacija se odvija pod sloganom ‘Porodica naša luka’ zato što svi iz porodice polazimo i u porodicu se vraćamo, tražimo rešeja za svoje probleme i delimo svoju sreću”, rekla je ona.\nKaže da jaka porodica čini jaku Srbiju, te da je vlada pokrenula i usmerila čitav niz aktivnosti ka ekonomskom osnaživanju i pomoći i podršci porodicama.\nPodsetivši da je 2017. godina godina međugeneracijske solidarnosti, ona je istakla da ne treba da zabopravimo na rodtelje, bake i deke i da im kažemo hvala “jer kao jaka porodica, možemo da gradimo jaku Srbiju”.\nProtest prosvetara: Obrazovanju ne treba deklarativna podrška\nVojni sindikat Srbije zakazao protest – traži se povećanje plata\nSE: Loši uslovi u kosovskim zatvorima


Zirojević: Vlada da vrati Cetinjski manastir Prijestonici\n"odmah i bez odlaganja"\nPozivamo Vladu da odmah i bez odlaganja, na prvoj narednoj sjednici, izmijeni zaključak od 13. septembra 2021. godine, kojim je na protivpravan način zabranjeno Prijestonici raspolaganje imovinom koja je u njenom nespornom vlasništvu, saopštio je danas portparol Socijaldemokrata SDCG Nikola Zirojević, tražeći da Vlada vrati Prijestonici Cetinjski manastir.\nPodnaslov: "odmah i bez odlaganja"\nTizer: Pozivamo Vladu da odmah i bez odlaganja, na prvoj narednoj sjednici, izmijeni zaključak od 13. septembra 2021. godine, kojim je na protivpravan način zabranjeno Prijestonici raspolaganje imovinom koja je u njenom nespornom vlasništvu, saopštio je danas portparol Socijaldemokrata SDCG Nikola Zirojević, tražeći da Vlada vrati Prijestonici Cetinjski manastir.\nZirojević je istakao da je Cetinjski manastir, kao ishodište istorijskog, državnog i duhovnog identiteta Crne Gore, uvijek bio svojina Cetinja, pa je, kaže, neophodno vraćanjem vlasništva Prijestonici stvoriti pretpostavke za vjersku ravnopravnost u njenom pravoslavnom korpusu, da bi bio mjesto sloge i pomirenja.\n"U suprotnom će i ova Vlada, jednako kao i prethodna, biti prepoznata po štetnoj politici koja jednu vjersku zajednicu favorizuje i postavlja je iznad drugih, ali i same države, što se kosi sa svim elementarnim demokratskim i sekularnim principima", poručio je portparol SD.\nPozivamo @VladaCG da odmah i bez odlaganja, na prvoj narednoj sjednici, izmijeni zaključak broj 04-4317/2 od 13. septembra 2021. godine kojim je na protivpravan način zabranjeno Prijestonici raspolaganje imovinom koja je u njenom nespornom vlasništvu! pic.twitter.com/4EnCUJfW9X\n— Nikola Zirojevic (@ZirojevicNikola) May 13, 2022\n05.13.2022 - 15:57 | *\n05.13.2022 - 15:57\nTagovi: Cetinjski manastir, Nikola Zirojević, Prijestonica, Socijaldemokrate


Kolumne & novosti: Protest očajnih roditelja: Kako je kada ti se dete guši\nRoditelji dece obolele od spinalne mišićne atrofije, koji očekuju sirup Riziplam jer može da im olakša bolest, okupili su se ispred Klinike za neurologiju i psihijatriju za decu i omladinu pri Kliničkom centru Srbije kako bi ubrzali procedure zbog kojih, kako kažu, deca već šest meseci čekaju na lek, a njihovo stanje se pogoršava.\n“Bolest je progresivna on nema snage za spontano disanje. Mama, ja sam se umorio, ne mogu više da dišem, jel vi shvatate kada vama dete kaže da ne može više da diše”, objašnjava nam osećaj niko u žuvotu ne bi trebalo da doživi.\nIspred Klinike za neurologiju i psihijatriju za dece i omladine podršku su pružili i roditelji dece koja u okviru zvanične kliničke studije već primaju lek, njih je osmoro. Tu su bili i roditelji čija deca primaju lek Spinrazu koji je u Srbiju stigao pre više od dve godine. To su deca koja imaju nadu i terapiju.\nAleksandar Milošević je otac malog Đorđa, koji prima Risdiplam i tvrdi da lek ima odlične efekte na nejgovo dete.


Stevan Filipović kolumnista - Dnevni list Danas\n„Tražimo muškarce, žene, trans-osobe, osobe niskog rasta i jarce svih uzrasta (+18, sem za jarce) za snimanje porno-komedije o ____________*. Film će uključivati scene oralnog, analnog i sado-mazo seksa (jarci neće biti povređeni tokom snimanja).“\n*ubaciti ime istorijske ličnosti ili mitološkog bića\nHladan zagrljaj majčice Rusije\nFilm Maje Miloš, Klip (2012), dobitnik jedne od tri glavne nagrade na filmskom festivalu u Roterdamu, zabranjen je za prikazivanje u majčici Rusiji, jer „šteti zdravlju i razvoju dece“!? Uz obrazloženje ide i laž da su maloletnici učestvovali u scenama seksa, iako u špici filma stoji ogromno obaveštenje da nisu. Nema veze. Ubijanje novinara i brutalni obračuni sa disidentima očigledno manje štete deci, pošto je ista država olimpijski šampion u tim disciplinama.\n„Ako sam video dalje od drugih, to je zato što sam stajao na ramenima divova“\nIako ljudi koji ne znaju kako rad na filmu stvarno izgleda imaju romantične predrasude o „igri“ i „zabavi“ na snimanjima, realizacija svakog filma predstavlja višegodišnji mukotrpan rad, začinjen problemima i poniženjima na svakom koraku. U zemlji u kojoj komercijalna kinematografija bukvalno ne postoji, i filmovi se finansiraju burazerskim vezama na državnim konkursima, ova tvrdnja je tačna „na kvadrat“. Zapravo, cinik bi rekao da je situacija toliko komično loša da eventualno samo vrhunski psihijatri mogu da daju odgovor na pitanje zašto bi mlad čovek uopšte ulazio u ovaj posao u Srbiji danas.\nSa poslednjim filmom serijala o Hariju Poteru generacije i generacije klinaca opraštaju se sa mitom koji je definisao njihovu mladost. Ne mogu ni da zamislim koliko je to neobičan osećaj za, na primer, one koji su pošli u osnovnu školu i pročitali prvu knjigu (ili pogledali prvi film) 2001. godine, a danas praktično završavaju gimnaziju i spremaju se da pogledaju 3D verziju drugog dela Relikvija smrti. Oni bukvalno mogu da kažu da su odrastali paralelno sa Harijem, Ronom, Hermionom i ekipom.\nPorodica Soprano kao Budenbrokovi 21. veka\nIdeje o tome šta je „veliko“, „istorijski značajno“ i „važno“ u umetnosti u najvećoj meri definisane su kapacitetima ljudi koji se bave kritikom i istorijom umetnosti da razumeju nove forme i sadržaje u kontekstu trenutka u kome su nastali, umesto da po defaultu prihvataju normativ koji je postavila neka prethodna generacija. Konzervativci iz ove potonje kategorije olako odbacuju svaku novu formu kao vrednosno „nižu“ u odnosu na proverene „klasike“.\nKao klinac koji je odrastao na Holivudskoj pop-kulturi osamdesetih i devedesetih, imao sam poprilično jasno definisane ideje o tome kako bi arhineprijatelji glavnih junaka u filmovima, stripovima i crtaćima trebalo da izgledaju i da se ponašaju.\nNepisano pravilo da nastavak nekog uspešnog filma mora da bude lošiji od originala je dokazano u toliko slučajeva da, statistički gledano, skoro da ima snagu naučne istine. Svega nekoliko puta u istoriji sedme umetnosti ovaj princip je opovrgnut, ali, čini se, nikad snažnije i impresivnije nego nastavkom Lukasovih „Ratova zvezda“ (Epizoda IV: „Nova nada“, 1977), filmom „Imperija uzvraća udarac“ iz 1980. godine.\nLutanje po virtuelnom bespuću\nIranski reditelj Džafar Panahi, dobitnik Zlatne palme u Kanu 1995. i Zlatnog lava u Veneciji 2000. godine, uhapšen je u Teheranu pre nekoliko dana i osuđen na šest godina zatvora. Takođe, zabranjeno mu je da režira, piše i komunicira sa medijima, kao i da putuje van zemlje u narednih 20 godina. Panahi, koji sad ima 49 godina, dakle po isticanju ove kazne biće sedamdesetogodišnjak. Da ne bih vređao ni njega ni čitaoce, neću se ovde baviti navođenjem „zločina“ za koje je optužen. Ne znam da li jezivije zvuči tih šest godina truljenja u iranskom kazamatu (koji verovatno izgleda tačno onako kako ga zamišljate), ili drugi deo presude, kojim je Panahi praktično osuđen na psihičku „smrtnu kaznu“.


Više od polovine građana smatra da partije znaju za koga su glasali na izborima - Centar za monitoring i istraživanje (CeMI)\nCentar za monitoring i istraživanje CeMI je, u okviru regionalnog naučno-istraživačkog projekta „Balkanska komparativna studija izbora: Uticaj personalnog glasa na unutarpartijsku demokratiju“, sproveo Generalno ispitivanje stavova birača u Crnoj Gori, na uzorku od 1001 ispitanika.\nRezultati istraživanja su pokazali da više od polovine crnogorskih građana smatra da politička partija zna za koga su na izborima glasali, 34 odsto da to partije ne mogu znati, dok 12 odsto nema stav po ovom pitanju. Među ispitanicima koji smatraju da partija zna za koga su glasali, najviše je onih koji su na prošlim izborima glasali za Socijalističku narodu partiju (SNP) – čak 74 odsto.\nDa partije imaju provjerene evidencije svojih birača smatra 73 odsto ispitanih koji su pozitivno odgvorili na pitanje da li političke partije znaju za koga su glasali (54%), dok je 10 odsto njih saopštilo partiji za koga je glasalo, 9 odsto je član te partije, a 11 odsto ispitanika je dalo neki drugi odgovor.\nDa političke partije imaju provjerene evidencije svojih birača najviše misle na Sjeveru, čak 54 odsto.\n76 odsto ispitanih niko tokom izbornog procesa nije kontaktirao da pita za koga će glasati, dok 21 odsto njih je imalo to iskustvo, od čega 12 odsto – više puta do sada.\nOd ispitanika koji su do sada više puta kontaktirani tokom izbornog procesa, najviše njih – 31 odsto na sljedećim izborima bi glasalo za DEMOS, 7 odsto za Demokratsku partiju socijalista (DPS), 21 odsto njih je na prošlim izborima glasalo za Demokratski front (DF), a 5 odsto njih su članovi neke političke partije.\n80 odsto ukupne ispitane populacije do sada niko tokom izbornog dana nije kontaktirao da podsjeti da treba da izađu na glasanje ili pita da li su već glasali, a 18 odsto je imalo ovo iskustvo, od čega 9,2 odsto ispitanika više puta do sada.\nDa postoje slučajevi kupovine glasova smatra 58 odsto ispitanika, a 42 odsto ispitanika na ovo pitanje je u toku istraživanja odgovorilo negativno.\nČak 78 odsto ispitanika koji su se u toku istraživanja izjasnili da su srpske nacionalnosti, smatra da postoje slučajevi kupovine glasova.\nMeđu ispitanicima koji bi na sledećim izborima glasali za DPS, 62 odsto njih smatra da ne postoje slučajevi kupovine glasova, a 38 odsto da postoje. Među ispitanicima koji su na prošlim izborima glasali za DF, 91 odsto smatra da postoje slučajevi kupovine glasova.\nOd ukupne populacije koja smatra da političke partije kupuju glasove (58 posto) višestrukim odgovorima najviše njih, 79 odsto, misli da to partije rade novcem, 59 odsto obezbjeđivanjem zaposlenja za članove porodice, 57 odsto kupovinom lične karte, 45 odsto kroz pomoć u vidu robe i potrepština, 38 odsto dobijanjem subvencija, npr. manji računi za struju.\nMeđu ispitanicima koji su odgovorili da političke partije novcem kupuju glasove, 42,2 odsto njih zna za konkretne slučajeve, a 54,8 odsto zna za konkretne slučajeve kupovine glasova obezbjeđivanjem zaposlenja za članove porodice.\nOvo istraživanje realizovano je u okviru regionalnog naučno-istraživačkog projekta „Balkanska komparativna studija izbora: Uticaj personalnog glasa na unutarpartijsku demokratiju“, čiji je nosilac CeMI. Ovaj projekat se realizuje u okviru Regionalnog programa za promociju istraživanja na Zapadnom Balkanu (RRPP), koji sprovodi Univerzitet u Friburgu uz podršku Švajcarske agencije za razvoj i saradnju.\n[:mn]Održan okrugli sto „Reforma izbornog sistema u Crnoj Gori“[:en]Roundtable "Reform of the Electoral System in Montenegro” held[:][:mn]Potpisan Memorandum o saradnji sa Vrhovnim državnim tužilaštvom[:en]Memorandum of cooperation with the Supreme State Prosecution was signed[:]


Šalter treba da je zona učtivosti – 4 godine primene Zakona o pravima pacijenata | Oko Nas\nŠalter treba da je zona učtivosti – 4 godine primene Zakona o pravima pacijenata\n04/12/2017 Oko nas\nIako je Zakon o pravima pacijenata počeo da se primenjuje 1. decembra 2013. godine, pacijenti još uvek nisu dovoljno upućeni u svoja prava. Ostvarivanje prava zasniva se na partnerskom odnosu pacijenta kao primaoca zdravstvenih usluga i zdravstvenog radnika, odnosno zdravstvenog saradnika kao davaoca zdravstvenih usluga. Zakon o zaštiti prava pacijenata je propisao 19 prava, na koja bi svi trebalo da budu upućeni.\nSavetnica za zaštitu prava pacijenata u opštini Vrbas je Mirjana Milović, zamenica načelnika za društvene delatnosti, a predsednik Saveta za zdravlje je dr Gorana Đurović, član Opštinskog veća zadužen za zdravstvo. Kako je pojasnila Mirjana Milović, postoje neka ograničenja koja se tiču obraćanja pacijenta savetniku.\nPacijenti uvek imaju prednost\nRadno vreme u koje pacijent može da se obrati Savetniku je radno vreme Opštinske uprave Vrbas – svakog radnog dana od 7-15 časova. U zgradi Opštinske uprave u Vrbasu, M.Tita 89. drugi sprat, kancelarija broj 17. Pacijenti uvek imaju prednost u odnosu na druge poslove koje savetnik obavlja u okviru svog radnog mesta.\nPo Zakonu o pravima pacijenata, prigovor može da podnese pacijent lično ili njegov zakonski zastupnik, a za decu do 18 godina to su roditelji. To znači da je prigovor podnet od strane neovlašćenog lica i da savetnik nije ovlašćen da postupa ako je prigovor podnet od strane: sestre za brata, snahe za svekra, supržnika jednog za drugog, dece za roditelje, dede ili babe za unuke i sl. Ova lica mogu direktno da se obrate Ministarstvu zdravlja – Zdravstvenoj inspekciji u Novom Sadu.\nZa period od 4 godine savetniku se obratilo 236 evidentiranih pacijenata, od toga podneto je 15 pisanih prigovora ili zapisnika o usmeno podnetom prigovoru, a 221 pacijent se obratio za ostalo: informacije, saveti, konsultacije ili je nadležan za postupanje bio neki drugi organ, a ne savetnik za prava pacijenata, najčešće su to bili Centar za socijalni rad ili Republički fond zdravstvenog osiguranja – filijala Vrbas.\n„Od 15 pisanih prigovora, jedan se nalazi u sudskom sporu, dva su bila osnovana i odnosila su se na nemogućnost zakazivanja specijalističkih pregleda, a ostali su bili neosnovani, s tim da ostaje otvoreno pitanje: ako su predmet prigovora objektivne teškoće kao što su normativi, nedostatk kadra ili kvar opreme da li je taj prigovor osnovan ili ne? Do sada nije bilo prigovora na rad privatne prakse. Primedbe se odnose na rad Opšte Bolnice Vrbas, Doma zdravlja “Veljko Vlahović“, i nekoliko na rad Apoteke Vrbas“, kaže Mira Milović, savetnica.\n“Pravo na dostupnost zdravstvene zaštite“\n“Pravo na poštovanje pacijentovog vremena“\n“Pravo na kvalitet pružanja zdravstvene usluge“\n“Pravo na prigovor“ iz člana 30. Zakona o pravima pacijenata\nPrema njenim rečima i dalje najveći broj obraćanja se odnosi na savet, informaciju, konsultaciju ili neki problem koji se reši usmenim putem uz poziv određenim službama zdravstvenih ustanova, ujedno se reši i prigovor pacijenta.\nNadležnost Savetnika za zaštitu prava pacijenata u Vrbasu je i za pacijente sa prebivalištem u drugim opštinama ako se nađu u situaciji da koriste usluge zdravstvenih ustanova na teritoriji opštine. Po osnivačkom aktu – Opšta bolnica Vrbas je Regionalna bolnica za 7 opština, gravitira joj oko 230.000 stanovnika, ali kao takva nije prepoznata u Mreži zdravstvenih ustanova u Republici Srbiji što ima za posledicu “nedovoljan broj lekara u odnosu na normativ“, a što direktno utiče na ostvarivanje prava pacijenata. „Možemo se pohvaliti da je, zahvaljujući prigovorima pacijenata na zakazivanje, Opšta bolnica Vrbas dobila pravo na proširenje tzv. Kadrovskog plana i zaposlila određen broj lekara, medicinskih sestara i nemedicinskog osoblja“, rekla je Milović.\nKada se govori o prigovorima za Dom zdravlja, tu veliki problem predstavlja što je normativ za određivanje broja i strukture radnika u zdravstvu broj stanovnika, a ne broj laboratorijskih analiza ili broj pregleda, tako da se smanjenje broja stanovnika u opštini Vrbas direktno odražava na smanjenje broja zaposlenih i da Dom zdravlja nema pravo na nove radnike.\n„To posebno utiče na rad ambulanti po naseljenim mestima i dostignuti nivo zdravstvene zaštite na koji je naviknuto stanovništva naše opštine. U postupku racionalizacije poslednjih godine došlo je do smanjenja broja zaposlenih u više službi, a ta se tendencija nastavlja. Pacijenti iz naseljenih mesta posebno imaju primedbe na to što se rad u dve smene redukuje na rad u jednoj smeni za vreme godišnjih odmora jer nema prava na zapošljavanje radnika za zamenu, način pružanja laboratorijskih usluga, posebno dijabetičara, smatraju da starijim sugrađanima zdravstvene usluge treba da budu bliže i dostupnije, a ne da se ukidaju zbog smanjenja broja stanovnika“, pojasnila je Milović.\nObaveza je i poštovanje zdravstvenih radnika\nOdnos pacijenta i zdravstvene ustanove je dvosmeran. Poštovanje prava pacijenata prate obaveze obaveze poštovanja zdravstvenih radnika i dužnost obraćanja pacijenta sa odnosom poštovanja i uvažavanja (piše u Zakonu), šalter treba da je “zona učtivosti“, a sa obe strane šaltera su sugrađani, manje ili više zdravi i bolesni, koji imaju svoje dostojanstvo i ljudska prava, nisu to samo radnici u zdravstvu ili pacijenti.\nPrethodni članakPrinove u OBV – Srećno!Sledeći članakHavarija u kotlarnici „Soliter“ – U toku radovi na otklanjanju


Donacija Vipa za udruženje “Čika Boca”\nHome / PODRŽI NAS / DONIRAJ /\nDonacija Vipa za udruženje roditelja – staratelja, dece i prijatelja dece obolele od malignih bolesti\nNovogodišnji dar za „Čika Bocu“\nVip mobile i udruženje „Čika Boca“ u narednoj godini zajedničkim naporima pomagaće deci i mladima obolelim od kancera u rehabilitaciji i unapređenju kvaliteta njihovih života.\nBeograd, 17. decembar 2013. godine – Kompanija Vip mobile će deo prihoda od SMS poruka koje korisnici šalju u novogodišnjoj noći i za vreme Božića, kao i novac namenjen kupovini poklona za poslovne partnere i zaposlene, donirati udruženju roditelja – staratelja, dece i prijatelja dece obolele od malignih bolesti „Čika Boca“. Uz to, Vip je pozvao i svoje korisnike da se aktivno uključe u ovu akciju SMS doniranjem 50 dinara putem humanitarnog broja 2001 u narednih mesec dana. Prikupljena sredstva će omogućiti realizaciju niza aktivnosti koje imaju za cilj kvalitetniju rehabilitaciju dece i mladih lečenih od maligniteta. Očekivana vrednost donacije je 2 miliona dinara.\nDonacijom kompanije Vip i njenih korisnika biće organizovani specijalno osmišljeni letnji kamp „MI MOŽEMO SVE!“, koji će deci od 7 do 18 godina bez prisustva roditelja pružiti rekreaciju i učenje veština korisnih za suočavanje sa mnogobrojnim pitanjima koja proizilaze iz lečenja. Planirano je i finansiranje rada jedinstvene internet radio stanice „MladiCe“ (www.radio-mladice.rs), koju uređuju i vode vršnjaci uspešno oporavljeni od kancera, sa ciljem da jednoglasno pošalju poruku svim slušaocima – „Rak je pobediv“! Biće organizovane i brojne akcije u cilju osnaživanja mladih koji se suočavaju sa ovom bolešću, ali i skretanja pažnje i aktivizma kod građana kako bi ovim hrabrim mladim ljudima pomogli da vode kvalitetniji život.\nUdruženje „Čika Boca“ formirano je 2011. godine od strane roditelja – staratelja, dece i prijatelja dece obolele od raka, sa idejom da se mališanima i mladima i članovima njihovih porodica pomogne u suočavanju sa novim životnim okolnostima.\nVip je, u prethodnih pet godina, u okviru novogodišnjih donacija, podršku pružio mališanima obolelim od astme, žrtvama trgovine ljudima, deci bez roditeljskog staranja, slepim i slabovidim osobama, kao i mališanima sa autizmom širom Srbije.\nU novembru 2006. Vip, član Telekom Austrija Grupe, obezbedio je licencu za GSM 900/1800 i UMTS mreže. Vip mobile nudi pun portfolio mobilnih usluga za pripejd, postpejd i biznis korisnike, a na domaće tržište prvi je uveo BlackBerry® iz Vodafona. Vip je najveća grinfild investicija u Srbiji do sada, sa uloženih 789.9 miliona evra. Na kraju septembra 2013. godine, Vip je imao više od 1.9 miliona aktivnih korisnika i zapošljavao više od 900 stručnjaka i menadžera. Vip je ekskluzivni strateški partner Vodafona u Srbiji. Više informacija na www.vipmobile.rs.\nDragana Roter, rukovodilac Korporativnih komunikacija, Vip mobile d.o.o.\nTelefon : +381 (0) 11 225 3010 Fax: +381 (0) 11 225 3002 E-mail: d.roter@vipmobile.rs